<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0584">H-0584/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 decemberi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28279">Justas Vincas Paleckis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0584">Tárgy: Az EU és Fehéroroszország közötti kapcsolatok</OBJECT><CONTENT><PARA>A Fehéroroszországban jelenleg zajló elnökválasztási kampány valamivel átláthatóbb és demokratikusabb, mint az előző, még akkor is, ha még távolról sem felel meg az európai követelményeknek. Az Európai Unió mintegy hárommilliárd eurós támogatást ígért az ország hatóságainak hitelek és egyéb támogatások formájában, abban az esetben, ha a választások demokratikus keretek között zajlanak le. A fehérorosz gazdaság rövid távon rendkívüli nehézségekkel nézhet szembe. A gazdasági válságból adódó kihívások kezelése érdekében több uniós tagállam, köztük Litvánia, Fehéroroszországgal és Ukrajnával közös energetikai, közlekedési és kulturális projektek indításáról határozott, melyeket az Európai Unió támogatásával kívánnak végrehajtani. Hamarosan életbe lépnek azok a megállapodások, amelyeket Lengyelország, Litvánia és Lettország kötött Fehéroroszországgal a határ menti lakosság határátlépési rendszerének egyszerűsítése céljából. A jövő év elején tárgyalások kezdődhetnek az Európai Unió és Fehéroroszország között a vízumdíjak mérsékléséről és a visszafogadásról.</PARA><PARA>A Bizottság véleménye szerint miben járulhatnak hozzá az Európai Unió országai, kivált a Fehéroroszországgal szomszédos országok az Európai Unió és Fehéroroszország közötti kapcsolatok fejlesztéséhez? Milyen formát kellene öltenie e hozzájárulásnak a fehéroroszországi elnökválasztást követően?</PARA></CONTENT></QUEST>