<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000105">O-000105/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4267">Udo Bullmann</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000105">Tárgy: Az uniós bankszektor 2011-es stressztesztjei</OBJECT><CONTENT><PARA>A 2010 júliusában az Európai Bankfelügyeleti Bizottság (CEBS) és a Bizottság által közösen végzett stresszteszteknek nem sikerült visszaállítaniuk az uniós bankrendszerbe vetett bizalmat. A stressztesztek sikertelenségének egyik oka az összehangolt, határokon átnyúló megközelítés hiánya. Például minden állam eldönthette, hogy melyik bank essen át a stresszteszten, és különbözőek voltak a legkedvezőtlenebb lehetőségekre készült forgatókönyvek is, sok esetben pedig helytelennek bizonyultak a megadott információk.</PARA><PARA>Az idei stresszteszteket az újonnan létrehozott Európai Bankhatóság vezeti, amely azok forgatókönyveit és módszereit március 18-án tette közzé. A tavalyi évhez képest tapasztalható némi javulás, mégis tud-e magyarázattal szolgálni a Bizottság, az európai pénzügyi intézményi keret hitelességét biztosítandó, a következőkre:</PARA><PARA>1. Milyen főbb változtatások történtek annak érdekében, hogy ne ismétlődjön meg a bankszektor stressztűrőképességével kapcsolatos tesztek tavalyi kudarca?</PARA><PARA>2. Hogyan tudja a Bizottág garantálni, hogy a stressztesztek az összes tagállamban minden lehetséges kockázatra kiterjedjenek?</PARA><PARA>3. Miképpen biztosít a Bizottság a tagállamokban tisztességes megközelítést a különböző banki struktúrákhoz és az üzleti modellekhez?</PARA><PARA>4. A Ferreira-jelentésben az Európai Parlament a problémákkal küzdő bankok újratőkésítését és szükség esetén szerkezetátalakítását kitűző stratégiát kér (<ANCHOR ID="1" FAMILY="TA" TYPE="P7-TA" YEAR="2010" NUMBER="0276">P7_TA(2010)0276</ANCHOR>). Milyen konkrét javaslatokat tesz majd a Bizottság a tárgyban, és mikorra várható e javaslatok benyújtása?</PARA></CONTENT></QUEST>