<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2005-0112">O-0112/05/változat1</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2155">Graham Watson</PERSON>, <PERSON ID="4273">Cecilia Malmström</PERSON>, <PERSON ID="1566">Emma Bonino</PERSON> és <PERSON ID="1002">Marco Pannella</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0112">Tárgy: Az EU álláspontja a kubai kormányról</OBJECT><CONTENT><PARA>Az Európai Parlament számára továbbra is felfoghatatlan, hogy eszményeikért és békés politikai tevékenységükért Kubában még mindig börtönbe zárnak embereket. Különösen elfogadhatatlan és megdöbbentő, hogy e politikai foglyok között vannak, akik nem kapják meg a számukra szükséges segítséget és rossz egészségi állapotban vannak. Néhányuk egyenesen haldoklik. </PARA><PARA>Az Európai Parlament, összhangban korábbi határozott álláspontjával, 2004. novemberi állásfoglalásában hangsúlyozta, hogy „az emberi jogok és az alapvető szabadságjogok védelme kulcsfontosságú az EU Kubáról szóló közös álláspontja és a 2003. június 5-én egyhangúlag elfogadott intézkedések felülvizsgálatához” (azaz a 75 másképpen gondolkodó letartóztatását és bebörtönzését, majd három géprabló összevont kivégzését követő szankciók felülvizsgálatához).</PARA><PARA>2005. januárban a Tanács megváltoztatta politikáját a kubai kormány irányában. Úgy tűnik azonban, hogy a Castro rezsim nyitottabb magatartásához fűzött remények nem teljesültek. Sőt, az emberi jogi helyzet tovább romlott. </PARA><PARA>A Tanács 2005. június 13-i határozatában kijelentette, hogy „Kubában nem történt megfelelő előrelépés az emberi jogok terén”. Mindazonáltal úgy döntött, hogy a „2003. június 5-i intézkedések maradjanak felfüggesztve”. Milyen kezdeményezésekre hajlandó a Tanács annak érdekében, hogy előmozdítsa Kubában az emberi jogok tiszteletét és a pluralista demokrácia kialakulását? </PARA><PARA>A közelmúlt eseményeinek fényében (európai képviselők kitoloncolása, a másképpen gondolkodók folyamatos elnyomása) a Tanács még mindig úgy véli, hogy új politikájának eredményei megnyugtatók és a kubai hatóságok irányában folytatott jelenlegi politikája a megfelelő megközelítés a kubai helyzet javítására?</PARA></CONTENT></QUEST>