<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0214">O-0214/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28393">Luis de Grandes Pascual</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ0214">Tárgy: Az európai légtér irányítása</OBJECT><CONTENT><PARA>Néhány héttel ezelőtt a spanyol légiirányítók által előidézett, a spanyol légtér lezárásával járó súlyos események hatalmas károkat okoztak az állampolgároknak, a vállalatoknak és a spanyol gazdaság egészének.</PARA><PARA>Áprilisban az izlandi vulkánkitörés miatt rendkívül komoly zavarok keletkeztek az európai légtérben, amelyek utasok százezreit érintették, járattörlésekhez vezettek, és többmilliós veszteségeket okoztak a légitársaságoknak, a repülőtereknek és az európai gazdaságnak. </PARA><PARA>Az ilyen helyzetek fényében – a nemzeti szinten elfogadott intézkedések sérelme nélkül – nem gondolja-e úgy a Bizottság, hogy meg kellene erősítenie az európai szintű reagálási kapacitást, létrehozva a fentiekhez hasonló, végső soron az európai légtér egészét érintő válsághelyzetek hatékonyabb kezeléséhez szükséges cselekvési eszközöket?</PARA><PARA>Szándékozik-e a Bizottság konkrét intézkedéseket elfogadni az egységes európai égbolt megvalósításának keretében annak érdekében, hogy megerősítse az európai hálózat irányítójának (az Eurocontrolnak) ezzel kapcsolatos hatásköreit?</PARA><PARA>Milyen intézkedéseket javasol a Bizottság a légiirányítók mobilitásának ösztönzésére? Célszerűnek tartja-e a Bizottság például olyan európai csoportok felállítását, amelyeket azonnal mozgósítani lehetne a szükséges segítségnyújtásra abban az esetben, ha egy valamely tagállamban bekövetkező válsághelyzet károsan érinti az európai hálózatot?</PARA><PARA>Végezetül, mennyiben játszhatna a jövőben fontos szerepet az ilyen helyzetek megoldásában az egységes európai égbolt valódi technológiai dimenzióját jelentő SESAR program, a léginavigációs rendszereket érintő új technológiák fejlesztése és alkalmazása révén?</PARA></CONTENT></QUEST>