<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000042">O-000042/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON>, <PERSON ID="28407">Willy Meyer</PERSON>, <PERSON ID="28215">Jacky Hénin</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000042">Tárgy: Az új közös halászati politika és az akvakultúra-ágazat fenntartható fejlesztése</OBJECT><CONTENT><PARA>Az akvakultúra-ágazat az Európában fogyasztott halak egyre nagyobb hányadának termeléséhez járul hozzá, a harmadik országokból származó behozatalt tekintve pedig jelentős növekedés figyelhető meg.</PARA><PARA>A közös halászati politika reformjára irányuló javaslatban a Bizottság úgy véli, hogy a jövőbeni közös halászati politikának „támogatnia kell a környezetvédelmileg, gazdaságilag és társadalmilag fenntartható akvakultúra-ágazat fejlesztését”.</PARA><PARA>Ennek érdekében jelentős támogatást kell biztosítani a – lehetőleg őshonos – fajok tenyésztése területén végzett tudományos kutatás és technológiai fejlesztés számára, lehetővé téve az e tevékenységben rejlő lehetőségek teljes mértékű kiaknázását, ideértve az új munkahelyek létrehozását, a még meglévő korlátok leküzdését, valamint a környezeti hatások megfelelő minimalizálását.</PARA><PARA>Az ágazat tagállamokon belüli fenntartható fejlesztése révén biztosítani kell a termelés és az élelmiszer-kínálat diverzifikációját és minőségének javítását, valamint a nagyobb fokú élelmiszer-biztonságot.</PARA><PARA>1.  Hogyan fogja segíteni a közös halászati politika az európai akvakultúra-ágazat fent említett területeken való fejlődését? Milyen eszközöket alkalmaz ennek érdekében? </PARA><PARA>2.  Miként fog a Bizottság az ágazatra vonatkozó stratégiai iránymutatásaiban kellő figyelmet fordítani az egyes tagállamok közötti földrajzi, területi, kulturális és társadalmi-gazdasági különbségekre?</PARA></CONTENT></QUEST>