<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2005-0105">O-0105/05</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4453">Luisa Morgantini</PERSON> a(z) <COMMITTEE COMMID="809">Fejlesztési Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0105">Tárgy: A Cotonou Egyezmény felülvizsgálata</OBJECT><CONTENT><PARA>A módosított Cotonou Egyezmény, a korábbi egyezményektől eltérően nem tartalmaz rendelkezéseket a pénzügyi keretre vonatkozóan. A tárgyalások nem jártak eredménnyel e téren, részben mivel az EFA költségvetésbe történő felvételéről, valamint a pénzügyi tervről szóló vita még mindig nem zárult le. Az új többéves pénzügyi keretnek 2008. január 1-jén kell elkezdődnie.</PARA><PARA>A felülvizsgált Cotonou Egyezmény 1.a melléklete csak annyit ír elő, hogy „az Európai Unió az új időszakra az AKCS országoknak nyújtott támogatási erőfeszítéseit legalább a 9. EFA szintjén fogja tartani (a maradványértékeken kívül), melyhez hozzáadódnak – közösségi becslések alapján – az infláció, az Európai Unión belüli növekedés, valamint a 10 új országgal való kibővítés hatásai”.</PARA><PARA>A Cotonou Egyezmény felülvizsgálatáról folytatott tárgyalások befejezése óta a tagállamok újabb kötelezettségvállalásokat tettek az ODA lényeges megnövelésére a 2005. június 16-17-i Európai Tanács, a millenniumi fejlesztési célokról szóló ENSZ konferencia, vagy néhányuk esetében a G8-ak keretében.</PARA><PARA>A Tanács 2005. szeptember 30-át tűzte ki célul a Cotonou Egyezmény keretén belüli együttműködés többéves pénzügyi kerete pontos összegének, valamint alkalmazási időszakának meghatározására.</PARA><PARA>Az Európai Parlament nem nyilatkozhat a hozzájárulási eljárás keretében a módosított Egyezményről, amíg ezt az összeget meg nem határozzák.</PARA><PARA>Ennek fényében a Tanács megindokolná-e, hogy miért nem tartották be a szeptember 30-ai időpontot, valamint, hogy meddig jutott a fenti összeg meghatározására irányuló munka?</PARA><PARA>Felvázolná-e a Tanács, hogy milyen módon szándékozik az ODA lényeges növelésére vonatkozó új politikai kötelezettségvállalásokat az AKCS együttműködés többéves pénzügyi keretében kifejezésre juttatni?</PARA></CONTENT></QUEST>