<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0109">O-0109/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96779">Danuta Maria Hübner</PERSON><BRK/>a <COMMITTEE COMMID="2869">Regionális Fejlesztési Bizottság</COMMITTEE> nevében</TI-AUTHOR></TI><OBJECT OBJID="OBJ0109">Tárgy: A lakhatási és városfejlesztési politikák</OBJECT><CONTENT><PARA>2010. június 21–22-én Toledóban tartották a lakhatási és városfejlesztési politikákért felelős miniszterek informális ülését. Az uniós miniszterek két nyilatkozatukban megerősítették, hogy szoros kapcsolat áll fenn a tagállamok városfejlesztési és lakhatási politikái, valamint a szociális és területi kohézióra vonatkozó uniós politikák között, továbbá különösen hangsúlyozták a társadalmi kirekesztés, a szegénység és az éghajlatváltozás leküzdésére irányuló politikák jelentőségét.</PARA><PARA>Mivel az Európai Unió lakosságának 74%-a városban él, a nemzeti és az uniós politikákban fokozottabban figyelembe kell venni a városok szükségleteit. Az éghajlatváltozás, valamint a gazdasági és pénzügyi válság kihívásaival az európai városok közreműködésével lehet majd sikeresen szembenézni.</PARA><PARA>Hogyan kívánnak a tagállamok együttműködni egy uniós szintű várospolitika kidolgozásában és a városfejlesztésre vonatkozó integrált stratégia megvalósításában? </PARA><PARA>Ahogyan azt a toledói ülés következtetéseiben is megfogalmazták, az úgynevezett „20-20-20-as” stratégia célkitűzéseinek megvalósításához elengedhetetlen, hogy a tagállamok és a Bizottság aktívan támogassák az energiahatékonyságra vonatkozó nagyratörő politikát. Jelenleg azonban a strukturális alapok e tekintetben történő felhasználásának lehetőségeit nem aknázzák ki megfelelően. </PARA><PARA>Hogyan szándékoznak a tagállamok hozzájárulni az épületek energiateljesítményéről szóló új irányelv (az EPBD) végrehajtásához, illetve hogyan támogatják a strukturális alapoknak az energiaügyi intézkedések tekintetében történő alkalmazását, elsősorban a városokban?</PARA></CONTENT></QUEST>