<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0169">O-0169/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96872">Nadja Hirsch</PERSON>, <PERSON ID="39713">Renate Weber</PERSON>, <PERSON ID="96677">Cecilia Wikström</PERSON>, <PERSON ID="96670">Louis Michel</PERSON>, <PERSON ID="97086">Sonia Alfano</PERSON>, <PERSON ID="34235">Stanimir Ilchev</PERSON>, <PERSON ID="28208">Nathalie Griesbeck</PERSON>, <PERSON ID="1965">Jan Mulder</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ0169">Tárgy: A menedékjog iránti kérelmek vizsgálata során a tagállamokban felmerül pénzügyi költségekre vonatkozó információk továbbítása</OBJECT><CONTENT><PARA>A Bizottság 2010. szeptember 8-án terjesztette a Parlament és a Tanács elé a menekültstátusz megadására és visszavonására vonatkozó tagállami eljárások minimumszabályairól szóló 2005. december 1-jei irányelv 2005/85/CE alkalmazásáról szóló jelentését. </PARA><PARA>E jelentés egyértelműen megállapítja, hogy szükség van a 2005-ös irányelv reformjára. </PARA><PARA>Való igaz, hogy nagy az eltérés a tagállamokban követett eljárások között, s ebből következően igen ellentmondásos eredményeket mutat a menedékkérők befogadásának minősége.</PARA><PARA>Ezenkívül a jelentés kiemeli, hogy az elsőfokú határozatok minőségének javításából álló „frontloading” (a kezdeti vizsgálatok hangsúlyossága) lehetővé tenné, hogy a rendszer költségei idővel csökkenjenek. Az elsőfokú eljárásban történő vizsgálat – ahogyan azt az átdolgozás is javasolja – már korai szakaszban lehetővé tenné annak meghatározását, melyek azok a személyek, akik igényt tarthatnak nemzetközi védelemre, és kik azok, akik nem. A tagállamok így a jelenlegi irányelv rendelkezései szerint nyújtandó támogatással kapcsolatos kiadások jelentős mértékű csökkenését tapasztalnák. A nemzetközi védelemben részesülő személyek ezáltal gyorsabban integrálódhatnának a befogadó országba és hozzájárulhatnak annak gazdaságához. </PARA><PARA>A Bizottság a 2010. szeptember 29-i technikai megbeszélésen elismerte, hogy nem rendelkezett konkrét tagállami adatokkal a 2005-ös irányelv végrehajtásából adódó pénzügyi költségekről (tolmácsok biztosítása, jogi tanácsadás, stb.). </PARA><PARA>Ugyanakkor nagyon fontos, hogy az ezzel kapcsolatos költségekről információk álljanak rendelkezésre ahhoz, hogy megbízhatóan és pontosan fel lehessen mérni az átdolgozás jóvoltából hosszú távon elérhető megtakarítások összegét. </PARA><PARA>Vállalná-e a Tanács, hogy a Bizottságot és a Parlamentet ellátja a menedékjog iránti kérelmek vizsgálata során a tagállamokban felmerül pénzügyi költségekre vonatkozó információkkal? </PARA></CONTENT></QUEST>