<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000065">O-000065/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="28266">Sophia in 't Veld</PERSON>, <PERSON ID="39713">Renate Weber</PERSON>, <PERSON ID="28246">Alexander Alvaro</PERSON>, <PERSON ID="96872">Nadja Hirsch</PERSON>, <PERSON ID="96670">Louis Michel</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000065">Tárgy: Biometrikus útlevelek</OBJECT><CONTENT><PARA>A tagállamok által kiállított útlevelek és úti okmányok biztonsági jellemzőire és biometrikus elemeire vonatkozó előírásokról szóló, 2004-ben elfogadott 2252/2004/EK tanácsi rendelet fontos lépést jelentett az úti okmányok biztonságosabbá tételében, valamint az útlevél és annak valódi birtokosa közötti megbízható kapcsolat létrehozásában, ezáltal lehetővé téve a csalárd felhasználás elleni magasabb szintű védelmet.</PARA><PARA>Mindazonáltal az útlevél biztonsága nem csak magára az okmányra korlátozódik: a teljes folyamatot – az útlevél kiállításához szükséges dokumentumok bemutatásától kezdve, a biometrikus adatok begyűjtésén keresztül, a határátkelőhelyeken végzett ellenőrzésig és „összevetésig” – figyelembe kell venni. Nincs értelme növelni az útlevélbiztonság szintjét, ha a folyamat egyéb részein gyenge pontok találhatók.</PARA><PARA>A legutóbbi 2008. évi felülvizsgálat során az Európai Parlament felhívta a figyelmet arra a tényre, hogy továbbra sem áll rendelkezésre elegendő tapasztalat az új technológiák használata terén, illetve, hogy túl sok problémás kérdés marad megválaszolatlanul a következők tekintetében:</PARA><PARA>- a gyermekektől és az idősektől vett ujjlenyomatok megbízhatósága és használhatósága; </PARA><PARA>- a biometrikus adatgyűjtési eljárás bizalmasságának szintje;</PARA><PARA>- az azonosítási rendszerek lehetséges hiányosságai, valamint az egyes tagállamokban tapasztalt hibaarányok;</PARA><PARA>- a benyújtandó dokumentumok (ún. személyazonosító alapdokumentumok), illetve e dokumentumok kibocsátási módjai között meglévő eltérések.</PARA><PARA>Ezért hároméves felülvizsgálati záradékot vezettek be, hogy lehetővé tegyék a szükséges vizsgálatok elvégzését (amelyeket az Európai Parlament kért az említett területeken).</PARA><PARA>A Bizottság megtudja esetleg erősíteni, hogy a kért vizsgálatok eredményei már rendelkezésre állnak? Fontolóra veszi-e a Bizottság a szabályok újraértékelését, tekintettel a számos tagállamban tapasztalt problémákra? (például azon állítások vonatkozásában, amely szerint a Franciaországban forgalomban lévő 6,5 millió biometrikus útlevélből 500 000–1 000 000 hamis, mivel hamis dokumentumok alapján jutottak hozzájuk; vagy a Roermond (Hollandia) önkormányzata által végzett vizsgálat vonatkozásában, amely szerint a 448 vizsgált eset 21%-ában a felvett ujjlenyomatok nem ellenőrizhetőek, tehát használhatatlanok).</PARA></CONTENT></QUEST>