<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0032">O-0032/07</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4303">Helmuth Markov</PERSON> a(z) <COMMITTEE COMMID="810">Nemzetközi Kereskedelmi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0032">Tárgy: A legutóbbi fejlemények a Kínával fenntartott kétoldalú kereskedelmi kapcsolatokban</OBJECT><CONTENT><PARA>2006-tól az EU termékimportjának legnagyobb része immár nem az Egyesült Államokból, hanem a Kínai Népköztársaságból érkezik, miközben az EU kereskedelmi deficitje Kínával szemben 128 milliárd euróra nőtt. 2007 januárjában tárgyalások indultak egy új partnerségi és együttműködési megállapodásról, majd februárban a Bizottság nyilvánosságra hozott egy tanulmányt, amely szerint a zöld áruk, az üzleti szolgáltatások és a nagy értékű termékek területén óriási lehetőségek kínálkoznak az uniós exportőrök számára. A tanulmány ugyanakkor megállapította, hogy az uniós exportőrök komoly akadályokba ütköznek, amikor be akarnak jutni a kínai piacra, és a szellemi tulajdonjogok védelme sem megfelelő.</PARA><PARA>Ezzel összefüggésben az alábbi kérdéseket és kéréseket intézem a Bizottsághoz: <BRK/></PARA><PARA>Melyek az új partnerségi és   együttműködési megállapodásról folyó tárgyalások legutóbbi fejleményei   és mi a tárgyalások várható menetrendje? <BRK/></PARA><PARA>Az Európai Parlament   és a Bizottság közötti keretmegállapodás 19. cikkével összhangban kérem   a Bizottságot, hogy a tárgyalások ideje alatt gondoskodjon a Parlament   időben történő, egyértelmű tájékoztatásáról, különösen az elfogadott   tárgyalási irányelvek tekintetében. <BRK/></PARA><PARA>Meg tudná-e világítani   a Bizottság, hogy az új partnerségi és együttműködési megállapodásról   szóló tárgyalásokon és a WTO keretein belül hogyan kívánja orvosolni   a megfelelő környezetvédelmi, szociális és biztonsági követelmények   és az emberi jogok magas szintű védelmének hiányát Kínában, továbbá   tudná-e vázolni a Bizottság a természeti erőforrások világpiacának Kína   által történő eltorzítása kapcsán javasolt elképzeléseit? <BRK/></PARA><PARA>Milyen lépéseket tervez   a Bizottság az uniós exportőrök piacra jutási lehetőségeinek javítására;   mit javasol az európai termékek biztonságosságát megkérdőjelező, megalapozatlan   állítások okozta problémák leküzdésére, amelyek némelyike a jelek szerint   hivatalos szervektől eredt; továbbá, az Egyesült Államok azon döntése   fényében, hogy Kínában a szellemi tulajdonjogok védelme és tiszteletben   tartása kapcsán WTO vitarendezési eljárások alkalmazását kezdeményezi,   milyen intézkedéseket tervez annak érdekében, hogy a hamisítás és a   szerzői jogi kalózkodás a továbbiakban ne okozzon tetemes kárt az európai   gazdaság számára? <BRK/></PARA><PARA>Kérem a Bizottságot,   hogy értékelje Kína előrehaladását a piacgazdasági státuszának elismerésére   vonatkozó kérésével összefüggésben az EU által támasztott követelmények   teljesítése terén.</PARA></CONTENT></QUEST>