<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0123">H-0123/10</QREF></TI-INTRO><TI-SESSION>A 2010-as év áprilisi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="26851">Nikolaos Chountis</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0123">Tárgy: Az IMF bevonása a túlzott hiány esetén követendő eljárásokba</OBJECT><CONTENT><PARA>Az Európai Unió Tanácsának 2010. február 11-ére összehívott rendkívüli ülése során a görögországi gazdasági helyzettel kapcsolatosan többek között arról döntöttek, hogy a Bizottság az Európai Központi Bankkal (EKB) egyeztetve szorosan felügyeli majd az ajánlások végrehajtását, és adott esetben, a Nemzetközi Valutaalap (IMF) tapasztalataira támaszkodva, javasolni fogja a szükséges kiegészítő intézkedések megtételét. Az IMF-re történő utalás a fent említett tanácsi határozatban veszélyes intézményi precedenst teremt, mivel a Nemzetközi Valutaalapot a Bizottsággal és az Európai Központi Bankkal egyetemben a Görögországra kiszabott intézkedések végrehajtásával kapcsolatban felügyeleti hatósággá teszi.</PARA><PARA>Először is, az IMF-nek vagy bármilyen más nemzetközi szervezetnek a felügyeleti eljárásokba történő bevonásáról sem az Európai Unió működéséről szóló szerződés 126. cikke (noha az említett szerződés legrészletesebben kifejtett cikkéről van szó), sem a szerződéshez csatolt (12.), a túlzott hiány esetén követendő eljárásról szóló jegyzőkönyv, sem az Európai Unió más jogszabálya nem rendelkezik. Másodszor az ilyen részvételt csak az indokolná, – s ez esetben is visszaélésszerű lenne – ha az érintett tagállam hivatalosan kérné az IMF segítségét. Ilyen körülmények között tájékoztatást tudna-e adni a Tanács arról, hogy: Figyelembe vette-e azt, hogy amikor a Tanács az IMF-re tesz utalást, azzal megsérti a Szerződéseket és új intézményi és politikai precedenst teremt anélkül, hogy az ehhez előírt eljárásokat betartották volna? Nyújtottak-e be Görögország részéről kérelmet az IMF-nek?</PARA></CONTENT></QUEST>