<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000323">O-000323/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1407">Stephen Hughes</PERSON>, <PERSON ID="38595">Rovana Plumb</PERSON>, <PERSON ID="2295">Hannes Swoboda</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000323">Tárgy: A munkavállalók szabad mozgására irányuló korlátozások</OBJECT><CONTENT><PARA>Bizonyos tagállamok jelenleg korlátozzák a bolgár és román állampolgárok munkavállalását. 2011 végén jár le a két ország számára megállapított átmeneti időszak második szakasza. 2011-től kezdődően annak a tagállamnak, amely úgy határoz, hogy az intézkedéseket további két évvel meghosszabbítja, bizonyítania kell, hogy a munkaerőpiacán súlyos zavarok merülnek fel. </PARA><PARA>Az EU-n belüli átmeneti korlátozások által továbbra is érintett utolsó két ország vonatkozásában az adatok azt mutatják, hogy: 2010 végén a többi 25 uniós tagállamban tartózkodó román és bolgár állampolgárok száma az EU teljes népességének 0,6%-át tette ki. </PARA><PARA>Meg tudná-e pontosan határozni a Bizottság, hogy mit rejt magában a „munkaerőpiac súlyos zavara” kifejezés?</PARA><PARA>Fel tudná-e vázolni és be tudná-e mutatni a Bizottság annak a módszertannak az egyértelmű értékelését, amelyet a tagállamoknak kell alkalmazniuk annak érdekében, hogy bizonyítsák a román és bolgár munkavállalók beáramlása okozta súlyos zavarokat munkaerőpiacukon?</PARA><PARA>Tervezi-e a Bizottság, hogy elemzi a más uniós tagállamokban jogszerűen és/vagy jogszerűtlenül munkát vállaló román és bolgár munkavállalók munka- és életkörülményeit, és a későbbiekben hatásvizsgálatot készít erről?</PARA><PARA>Manapság a szociális dömping egyik fő forrása, hogy olyan maffiaszerű tevékenységet folytató cégek, amelyek főleg román ás bolgár munkavállalókat foglalkoztatnak azok bizonytalanabb helyzete miatt, majd a kiküldött munkavállalókról szóló irányelv mögé bújva kihasználják őket, visszaélnek ezzel a jogi kerettel. Mindezt figyelembe véve, szándékozik-e a Bizottság intézkedéseket hozni ezen munkavállalók védelme és a szociális dömping megszüntetése érdekében, hogy a tagállamok ne kényszeríthessék a munkavállalókat illegális munkavégzésre, ahelyett, hogy megtiltanák, hogy egyes uniós szinten tevékenykedő maffiaszerű cégek kihasználják őket?</PARA></CONTENT></QUEST>