<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0192">H-0192/10</QREF></TI-INTRO><TI-SESSION>A 2010-as év májusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96681">Vilija Blinkevičiūtė</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0192">Tárgy: A nyitott koordinációs módszer hasznossága és hatékonysága az Európai Unió tagállamaiban</OBJECT><CONTENT><PARA>A nyitott koordinációs módszert az Európai Unió közpolitikai területekre vonatkozó stratégiai célkitűzéseinek megvalósítása érdekében alakították ki. A módszer iránymutatások és mutatók európai uniós szintű kidolgozására, az intézkedések és konkrét mennyiségi célkitűzések nemzeti szintű meghatározására, valamint értékelésekre, jelentésekre, cselekvési tervekre, teljesítmény-összehasonlításokra, minősítésekre, szakértői értékelésekre és a bevált gyakorlatok cseréjére támaszkodik. A nyitott koordinációs módszer jövőbeli kilátásainak uniós szintű értékelésével kapcsolatban hangsúlyozni kell, hogy a lisszaboni stratégiában megfogalmazott célkitűzések nem valósultak meg teljes mértékben. Ezenkívül tekintettel az egyes tagállamok között e stratégia megvalósítása terén mutatkozó különbségekre, fokozódnak kétségeink e módszer hasznosságát illetően. Amennyiben az Európai Unió vagy a tagállamok belső mutatói továbbra is érezhetően eltérnek az Európai Unió stratégiáiban rögzített célkitűzésektől, ez ismételten a nyitott koordinációs módszer haszontalanságát és eredménytelenségét tanúsítaná.</PARA><PARA>Nem véli-e úgy a Bizottság, hogy a nyitott koordinációs módszer természeténél fogva hiányosságokat mutat és cselekvési mechanizmusainak törékenysége miatt alig van hatása a tagállamokban? Hasznos-e ez a módszer? Miként járulhatna hozzá konkrétan a szegénység mértékének csökkentéséhez, a társadalmi kirekesztés elleni harchoz, a szociális védelemmel kapcsolatos intézkedések hatékonyságához, valamint a gazdaság és a foglalkoztatás növekedéséhez a tagállamokban? Mi a Bizottság álláspontja a kötelező szociális minimumnormáknak az Európai Unió egészében történő bevezetésével kapcsolatban?</PARA></CONTENT></QUEST>