<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0040">O-0040/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4453">Luisa Morgantini</PERSON>, <PERSON ID="4385">Hélène Flautre</PERSON>, <PERSON ID="2073">Richard Howitt</PERSON>, <PERSON ID="28174">Thijs Berman</PERSON>, <PERSON ID="28514">Kyriacos Triantaphyllides</PERSON>, <PERSON ID="1289">Proinsias De Rossa</PERSON>, <PERSON ID="1065">Pasqualina Napoletano</PERSON>, <PERSON ID="28161">Margrete Auken</PERSON>, <PERSON ID="4531">Jean Lambert</PERSON>, <PERSON ID="23881">Marios Matsakis</PERSON>, <PERSON ID="28345">David Hammerstein</PERSON>, <PERSON ID="4550">Jill Evans</PERSON>, <PERSON ID="28317">Jamila Madeira</PERSON>, <PERSON ID="23745">Eugenijus Maldeikis</PERSON>, <PERSON ID="4332">Philippe Morillon</PERSON>, <PERSON ID="4554">Chris Davies</PERSON>, <PERSON ID="36583">Vincenzo Aita</PERSON>, <PERSON ID="28148">Françoise Castex</PERSON>, <PERSON ID="4524">Caroline Lucas</PERSON>, <PERSON ID="28338">Antonio Masip Hidalgo</PERSON>, <PERSON ID="28508">Alyn Smith</PERSON>, <PERSON ID="28306">Ana Maria Gomes</PERSON>, <PERSON ID="4242">Karin Scheele</PERSON>, <PERSON ID="28282">Alain Hutchinson</PERSON>, <PERSON ID="4740">Marco Cappato</PERSON>, <PERSON ID="4527">John Bowis</PERSON>, <PERSON ID="28369">Giovanni Berlinguer</PERSON>, <PERSON ID="28979">Giusto Catania</PERSON>, <PERSON ID="28977">Roberto Musacchio</PERSON>, <PERSON ID="28975">Vittorio Agnoletto</PERSON>, <PERSON ID="28463">Frieda Brepoels</PERSON>, <PERSON ID="28414">Mauro Zani</PERSON>, <PERSON ID="28974">Umberto Guidoni</PERSON>, <PERSON ID="4470">Luigi Cocilovo</PERSON>, <PERSON ID="2327">Linda McAvan</PERSON>, <PERSON ID="28427">Alessandro Battilocchio</PERSON>, Baroness <PERSON ID="4522">Nicholson of Winterbourne</PERSON>, <PERSON ID="1018">Francis Wurtz</PERSON>, <PERSON ID="4345">Tokia Saïfi</PERSON>, <PERSON ID="1405">Edward McMillan-Scott</PERSON>, <PERSON ID="4348">Emilio Menéndez del Valle</PERSON>, <PERSON ID="28474">Ioannis Kasoulides</PERSON>, <PERSON ID="22097">Véronique De Keyser</PERSON>, <PERSON ID="28137">Kader Arif</PERSON>, <PERSON ID="4309">Béatrice Patrie</PERSON> és <PERSON ID="4482">Rodi Kratsa-Tsagaropoulou</PERSON></TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0040">Tárgy: Az izraeli börtönökben fogva tartott palesztin rabok</OBJECT><CONTENT><PARA>Az emberi jogok palesztin területeken tapasztalható helyzetéről szóló legutóbbi jelentésében az ENSZ különleges előadója, John Dugard megállapítja, hogy „1967 óta több mint 700 000 palesztint börtönöztek be”. Jelenleg körülbelül 11 000 palesztin letartóztatott, ezen belül 376 gyermek, 118 nő, a Palesztin Törvényhozó Tanács 44 tagja és körülbelül 800 közigazgatási fogvatartott van izraeli börtönökben”<FNREF FNIDREF="FN1"/>.</PARA><PARA>2008. január végén Izrael 813 palesztint tartott őrizetben közigazgatási fogva tartás keretében. Ezeket az embereket kizárólag közigazgatási határozatok alapján<FNREF FNIDREF="FN2"/> tartják fogva legfeljebb hat hónapig, amely időszak meghosszabbítható. A közigazgatási fogva tartást a nemzetközi jog megengedi, de az csak szigorú korlátozásokkal, egy adott személy által az állam biztonságára jelentett veszély elhárítása érdekében alkalmazható. Izrael azonban soha nem definiálta az „állambiztonság” kritériumait. A közigazgatási fogva tartás Izrael általi alkalmazása ezért sérti ezeket a korlátozásokat.</PARA><PARA>A legtöbb palesztin fogvatartottat Izraelben található börtönökben őrzik. Amellett, hogy ez lehetetlenné teszi a család gyakori látogatását, sérti a Negyedik Genfi Egyezmény 76. cikkét, amely előírja, hogy a megszállt területről származó személyeket a megszállt országban kell őrizetben tartani, és ha elítélik őket, büntetésüket ott kell letölteniük.</PARA><PARA>„A fogva tartottak megalázó és lealacsonyító bánásmódnak vannak kitéve”. A kihallgatásokat embertelen, esetenként kínzásnak minősülő módon hajtják végre. Az élelmezés rossz minőségű, és jelentős a túlzsúfoltság<FNREF FNIDREF="FN3"/>. 2007-ben két, izraeli nem kormányzati szervezetek által közreadott beszámoló<FNREF FNIDREF="FN4"/> igazolta, hogy a letartóztatottakat fizikailag bántalmazzák, és megfosztják alapvető szükségleteiktől, például több mint 24 órára az alvástól. Ugyanilyen nyugtalanító a gyermekekkel való bánásmód.</PARA><PARA>Az utóbbi években a palesztin gyermekek letartóztatása, kihallgatása és bebörtönzése szisztematikussá vált. 2007 júliusának végén körülbelül 385 palesztin gyermek volt izraeli őrizetben. Ezekkel a gyermekekkel általában ugyanazon katonai rendszer keretében járnak el, mint a palesztin felnőttekkel<FNREF FNIDREF="FN5"/>. Ez természetesen sérti az Egyesült Nemzetek Szervezetének a gyermekek jogairól szóló egyezményét, amely Izraelben 1991 novemberében lépett hatályba. Izrael azonban tagadja ennek alkalmazhatóságát a palesztin területeken.</PARA><PARA>Tud-e a Tanács a nemzetközi jog megsértésének fent említett eseteiről?</PARA><PARA>Az EU–Izrael társulási megállapodás 2. cikkét is figyelembe véve milyen fellépéseket tervez a Tanács annak érdekében, hogy biztosítsa a nemzetközi jog és a nemzetközi egyezmények Izrael Állam általi tiszteletben tartását?</PARA><FN FNID="FN1">  Az ENSZ különleges előadójának jelentése az emberi jogok helyzetéről az 1967 óta megszállva tartott palesztin területeken A/HRC/7/17, 2008. január 21.</FN><FN FNID="FN2">  B’Tselem – The Israeli Information Center for Human Rights in the Occupied Territories (a megszállt területek emberi jogi helyzetével foglalkozó izraeli információs központ) – „Palestinian Security Detainees in Israel - The Use of Administrative Detention” (Palesztin biztonsági fogvatartottak Izraelben – A közigazgatási fogva tartás alkalmazása).</FN><FN FNID="FN3">  Az ENSZ különleges előadójának jelentése az emberi jogok helyzetéről az 1967 óta megszállva tartott palesztin területeken A/HRC/7/17, 2008. január 21.</FN><FN FNID="FN4">  A Hamoked (Személyiségvédelmi Központ) és a B’Tselem, valamint a PCATI (Nyilvános Bizottság a Kínzás ellen Izraelben)</FN><FN FNID="FN5">  Lásd: Defence for Children International, palesztin szekció – Palestinian Child Political Prisoners: Semi Annual Report 2007 (Politikai fogoly palesztin gyermekek: féléves jelentés 2007)</FN></CONTENT></QUEST>