<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0441">H-0441/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 szeptemberi II. ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28279">Justas Vincas Paleckis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0441">Tárgy: Bejelentett atomenergia-projektek</OBJECT><CONTENT><PARA>A Balti-tenger térsége az utóbbi időben az egyik legaktívabb övezetté vált a megvalósítás alatt álló bejelentett atomenergia-projektek tekintetében. A biztonság e projektek vonatkozásában az EU egészére nézve alapvető jelentőséggel bír. Meglehetősen sajnálatos volna, ha az EU keleti külső határával közvetlenül szomszédos (Kalinyingrád esetében 12 km-re, Belarusz esetében pedig 20 km-re fekvő) országok – ez utóbbi projekt helyszíne emellett csupán 55 km-re esik Vilniustól, egy európai uniós tagállam fővárosától – atomenergia-projektjeik megvalósítása során nem vennék figyelembe nemzetközi kötelezettségeiket. A Belaruszban és Kalinyingrád térségében megvalósítandó atomenergia-projektek kidolgozói egyelőre nem nyújtanak átfogó tájékoztatást a belaruszi atomerőműben termelt atomhulladék kezelésének módjáról, a leszerelési stratégiákról, a súlyos balesetekhez fűződő egyéb potenciális kockázatokról, vagy a balesetek esetén a lakosság evakuálására szolgáló stratégiákról, hogy csak néhány témát említsünk.</PARA><PARA>Hogyan képzeli el a Bizottság a megfelelő biztonsági normák betartásának biztosítását az EU külső határának közelében (figyelemmel a fent említett nukleáris projektekre)? Mit lehetne tenni uniós szinten a közös európai energiapolitika keretein belül?</PARA></CONTENT></QUEST>