<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000063">O-000063/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28167">Corien Wortmann-Kool</PERSON>, <PERSON ID="28193">Jean-Paul Gauzès</PERSON>, <PERSON ID="1992">José Manuel García-Margallo y Marfil</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000063">Tárgy: Az európai bankszektor 2011-es stressztesztje</OBJECT><CONTENT><PARA>A 2010 júliusában végzett stresszteszteknek nem sikerült helyreállítaniuk az európai uniós bankszektorba vetett bizalmat, mert:</PARA><PARA>– minden egyes ország maga határozta meg, hogy mely bankokon hajtsák végre a teszteket,</PARA><PARA>– a bankrendszer legrosszabb körülmények esetén történő elemzésére készült forgatókönyvek tagállamonként különböztek,</PARA><PARA>– a valóság azt igazolta, hogy a tájékoztatás sok esetben helytelen volt.</PARA><PARA>Most a nemrégiben létrehozott Európai Bankfelügyeleti Hatóság feladata egy olyan új stresszteszt elvégzése, amelyet – az Európai Tanács márciusi ülésének következtetéseiben foglaltak alapján – a Bizottsággal, az Európai Rendszerszintű Kockázati Tanáccsal, az EKB-val és a nemzeti felügyeleti hatóságokkal szoros együttműködésben kell végrehajtani. Az egész európai pénzügyi intézményi keret hitelességét a teszt minősége alapján ítélik majd meg.</PARA><PARA>Márciusi következtetéseiben az Európai Tanács felkérte a tagállamokat, hogy az eredmények közzétételét megelőzően készítsenek konkrét és nagy ívű stratégiákat a sérülékenyebb intézmények átszervezésére.</PARA><PARA>1. Milyen változtatások történtek annak érdekében, hogy ne ismétlődjön meg a bankszektor stressztűrőképességével kapcsolatos tesztek tavalyi kudarca?</PARA><PARA>2. Elégedett-e a Bizottság azzal, hogy amíg néhány országban a stresszteszt a bankszektor közel 85%-át érinti, más országokban ez az arány alig haladja majd meg az 50%-ot?</PARA></CONTENT></QUEST>