<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0185-R01">O-0185/2010/változat1</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96755">Sergio Paolo Frances Silvestris</PERSON>, <PERSON ID="4393">Mario Mauro</PERSON>, <PERSON ID="96757">Raffaele Baldassarre</PERSON>, <PERSON ID="36392">Aldo Patriciello</PERSON>, <PERSON ID="4746">Sergio Berlato</PERSON>, <PERSON ID="97195">Giovanni Collino</PERSON>, <PERSON ID="1945">Salvatore Tatarella</PERSON>, <PERSON ID="21818">Paolo Bartolozzi</PERSON>, <PERSON ID="28367">Gabriele Albertini</PERSON>, <PERSON ID="96810">Carlo Fidanza</PERSON>, <PERSON ID="96843">Marco Scurria</PERSON>, <PERSON ID="96775">Lara Comi</PERSON>, <PERSON ID="58758">Elisabetta Gardini</PERSON>, <PERSON ID="96813">Barbara Matera</PERSON>, <PERSON ID="4462">Clemente Mastella</PERSON>, <PERSON ID="96816">Giovanni La Via</PERSON>, <PERSON ID="96733">Antonio Cancian</PERSON>, <PERSON ID="41007">Iva Zanicchi</PERSON>, <PERSON ID="96889">Potito Salatto</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ0185">Tárgy: Áradások öt olaszországi tartományban - az uniós alapok mozgósítása</OBJECT><CONTENT><PARA>Öt nappal az öt olaszországi tartományt, különösen Veneto, Friuli Venezia Giulia, Liguria és Calabria tartományokat, valamint két toszkán megyét, Luccát és Massát érintő árvizeket követően az áradások okozta válsághelyzet sürgős európai szintű beavatkozást követel meg. Az olasz kormány már jelentős pénzeszközöket irányzott elő, azonban az újjáépítéshez további erőfeszítésekre van szükség. A szóban forgó tartományok a maguk részéről bankszámlákat nyitottak az önkéntes adományok fogadására.</PARA><PARA>Csak a legsürgetőbb károk kijavítását megközelítőleg egymilliárd euró körüli összegre becsülik, és ehhez hozzájárulnak még a strukturális műveletekhez szükséges pénzeszközök. A hidrogeológiai és hidraulikai kockázatok miatt széles körű előzetes vészhelyzetet hirdettek, ezenkívül fennáll az akár nagyméretű földcsuszamlás veszélye is. </PARA><PARA>Meghaladja a 4 ezret a lakóhelyüket elhagyni kényszerülők száma, ezenkívül 121 megye és több mint 500 ezer ember szenvedett károkat az áradások következtében. A mezőgazdasági területek tönkrementek, 150 ezer tenyészállat vízbe fulladt. A gazdasági válság következtében már amúgy is súlyosan érintett ezen öt tartomány mezőgazdasága valódi pusztulásnak lett most kitéve.</PARA><PARA>Több mezőgazdasági vállalkozás mérhetetlen strukturális károkat szenvedett azáltal, hogy pincék, istállók és üvegházak kerültek víz alá. Tragikus a helyzet az állattenyésztés szempontjából is, a megművelt területek pedig teljesen tönkrementek (gabona, szőlőültetvények, olajfaültetvények, dohány, növények és virágok, zöldségek és saláták).</PARA><PARA>Az ültetvények és állattenyészetek elpusztulása több ezer kis- és középvállalkozás tönkremenetelét eredményezi, gyártelepeik és gépállományaik az áradások következtében ugyanis használhatatlanná váltak. Ezek a gazdasági válság által már alaposan próbára tett termelő vállalkozások csődközeli állapotba kerültek, munkanélküliséget, a terület elszegényedését és e természeti katasztrófa hosszú időn át tartó kihatását vonva maga után.</PARA><PARA>A már most drámai helyzet azzal a kockázattal járhat tehát, hogy a termelő ágazatok és a különböző területek kis- és középvállalkozásai számára új, nagyméretű válságot idéz elő. Az olasz kormány rendkívüli állapotot rendelt el Veneto, Friuli Venezia Giulia, Liguria és Calabria tartományokban, valamint Lucca és Massa két toszkán megyében.</PARA><PARA>Kérdezi az Bizottságot: </PARA><PARA>1. Szándékozik-e javasolni a kifejezetten a közép-európai áradások és a legsúlyosabb természeti katasztrófák következtében előálló helyzetek kezelésére 2002-ben létrehozott szolidaritási alap felhasználását?</PARA><PARA>2. Mely további uniós alapokat szándékozik mozgósítani, és hogyan értékeli a megelőzést az ágazaton belül?</PARA></CONTENT></QUEST>