<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0442">H-0442/09</QREF></TI-INTRO><TI-SESSION>A 2009-as év decemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96769">Jürgen Klute</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0442">Tárgy: Az EK Nicaraguával folytatott együttműködésének felfüggesztése</OBJECT><CONTENT><PARA>Bár Nicaragua a világ legszegényebb országainak egyike, az Európai Bizottság úgy döntött, hogy felfüggeszti a 2008–2009-es időszakra szóló 60 millió eurónyi összeg folyósítását a helyi választások során történt állítólagos szabálytalanságok miatt. Ezt az összeget oktatási és egészségügyi programokra, a termelés diverzifikálására és egyéb célokra szánták. A Bizottság által tett ezen intézkedés ezáltal erőteljesen sújtotta a Nicaraguában élő legszegényebb népességi csoportokat.</PARA><PARA>A Bizottság a közelmúltban kész volt arra, hogy véget vessen ennek a megszorításnak, és folyósítson 10 millió eurónyi összeget, de most úgy döntött, hogy folytatja a Nicaragua ellen irányuló szankciók alkalmazását a Nicaraguai Legfelsőbb Bíróságnak az elnök és a polgármesterek újraválasztására vonatkozó döntése miatt.</PARA><PARA>Miért alkalmazott a Bizottság ilyen intézkedéseket Nicaragua, és nem Kolumbia vagy Costa Rica ellen, ahol hasonló döntések születtek?</PARA><PARA>Tervezi-e a Bizottság a Nicaragua, és annak demokratikusan megválasztott kormánya ellen alkalmazott szankciók beszüntetését?</PARA><PARA>Végzett-e a Bizottság arra vonatkozó felmérést, hogyan érintik ezek az intézkedések a Nicaraguában élő legszegényebb népességi csoportokat?</PARA></CONTENT></QUEST>