<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000180">O-000180/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28225">Herbert Reul</PERSON><BRK/>a <COMMITTEE COMMID="2866">Ipari, Kutatási és Energiaügyi Bizottság</COMMITTEE> nevében</TI-AUTHOR></TI><OBJECT OBJID="OBJ000180">Tárgy: Az Európai Unió az ITU 2012. évi rádió-távközlési világkonferenciájára (WRC-12) vonatkozó politikai nézetei</OBJECT><CONTENT><PARA>Az ITU 2012. évi rádió-távközlési világkonferenciája (WRC-12), amelyet 2012. január 23. és február 17. között, Genfben rendeznek, felülvizsgálja az ITU tagjaira, köztük az összes európai uniós tagállamra nézve kötelező érvényű rádiószabályzatot. Amint az a Bizottság által elfogadott közleményből kitűnik (COM(2011)0180), számos napirendi pont határozott európai uniós politikai dimenzióval bír, így előfordulhatnak olyan helyzetek, amelyek a közös jogszabályokat érintik, például a digitális hozadékra vagy a kis hatótávolságú eszközökre vonatkozó szabályokat, mivel az érintett frekvenciasávokra hatályban lévő európai uniós jogszabályok vonatkoznak, tehát a rádiószabályzat módosítása közvetlenül befolyásolhatja ezek hatályát.</PARA><PARA>Jelenleg az elektronikus távközlési szolgáltatásokra vonatkozó szabályozási keret rendelkezései olyan alapot alkotnak, amely közösségi dimenziót ad a rádiófrekvenciák ügyében illetékes nemzetközi szervezetek tárgyalásainak, a korábbi rádió-távközlési konferenciáktól eltérően.</PARA><PARA>A nemzetközi vonatkozás fontosságát emeli ki az Európai Parlamentnek a rádióspektrum-politikai programról szóló jelentésben (<ANCHOR ID="1" FAMILY="TA" TYPE="P7-TA" YEAR="2011" NUMBER="0220">P7_TA(2011)0220</ANCHOR>) elfoglalt 2011. május 11-i álláspontja, amely hangsúlyozza, hogy uniós kompetencia esetén az uniónak egyetlen, egységes álláspontra kell helyezkednie.</PARA><PARA>A Bizottság szerint melyek e konferencia legfontosabb elemei és mely esetekben áll fenn kizárólagos uniós kompetencia?</PARA><PARA>Miként segíti elő a Bizottság a megerősített uniós dimenzió érvényesülését az elkövetkező tárgyalások során, illetve hogyan kívánja biztosítani egyetlen közös álláspont létrejöttét kizárólagos uniós kompetencia esetén?</PARA><PARA>Tekintve, hogy a WRC-12 konferencia fogadja el a következő, 2015. évi konferencia napirendjét, miként kívánja a Bizottság biztosítani, hogy a napirend tükrözze az Európai Parlamentnek a rádióspektrum-politikai program folyamatával és az EU nemzetközi érdekeinek érvényesítésével kapcsolatos álláspontját?</PARA></CONTENT></QUEST>