<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0152">O-0152/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1946">Annemie Neyts-Uyttebroeck</PERSON>, <PERSON ID="97229">Niccolò Rinaldi</PERSON>, <PERSON ID="4335">Marielle De Sarnez</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ0152">Tárgy: Tunézia - A büntető törvénykönyv 61a. cikkével kapcsolatosan</OBJECT><CONTENT><PARA>A tunéziai képviselőház 2010. június 15-én elfogadta a büntető törvénykönyv 61a. cikkének új módosítását, amely Tunézia külső biztonságának megsértéséről szól. A 61a. cikk jelenleg bűncselekménnyé nyilvánítja az „idegen hatalmak ügynökeivel való kapcsolatfelvételt Tunézia katonai vagy diplomáciai helyzetének aláaknázása céljából”. Az e bűncselekményért elítélt tunéziaiak akár 20 évig terjedő börtönbüntetést is kaphatnak, a minimálisan kiszabható büntetés 5 év. Az új jogszabály kiköti, hogy minden tunéziai, aki idegen állam, intézmény vagy szervezet ügynökeivel kapcsolatot létesít „Tunézia alapvető érdekeinek” és „gazdasági biztonságának” megsértése céljából, büntetendő.</PARA><PARA>A büntető törvénykönyv módosításának célja, hogy bűncselekménnyé nyilvánítsák az emberi jogi aktivisták érdekvédelmi munkáját. Különösen azok a nyilvánosan felszólaló emberi jogi aktivisták kerülnek a célpontba, akik nemrégiben európai uniós tisztviselőkkel és parlamenti képviselőkkel találkoztak a Tunéziában tapasztalható riasztó emberi jogi helyzettel kapcsolatosan, miközben az EU tárgyalásokat folytat Tunéziával kapcsolataik szorosabbra fűzéséről.</PARA><PARA>Ezenkívül a tunéziai kormány befagyasztotta a független civil szervezeteknek nyújtott európai pénzügyi támogatást: a tunéziai emberi jogi szövetség (LTDH) támogatását 2006-ban, a tunéziai nők demokratikus szervezetéét (ATFD) 2010 februárjában.</PARA><PARA>Úgy véli-e a Bizottság, hogy ezen új jogi rendelkezések ellentmondanak a Tunézia és az EU közötti 1995-ös társulási megállapodás 2. cikkének, amely kiköti, hogy a két fél bel- és nemzetközi politikáját a demokrácia elveinek és az alapvető jogoknak a tiszteletben tartása vezérli, illetve úgy véli-e, hogy e rendelkezések elfogadása akadályt jelent az EU és Tunézia kapcsolatainak megerősítése tekintetében?</PARA><PARA>Milyen konkrét intézkedéseket tervez a Bizottság az európai támogatások tényleges felhasználásának biztosítására?</PARA><PARA>Az EU–Tunézia társulási tanács 2010. május 11-i végső nyilatkozatával összhangban milyen emberi jogi stratégiát kíván követni a Bizottság Tunéziával szemben?</PARA></CONTENT></QUEST>