<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0096">O-0096/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="38595">Rovana Plumb</PERSON>, <PERSON ID="38605">Iliana Malinova Iotova</PERSON>, <PERSON ID="1985">Pervenche Berès</PERSON>, <PERSON ID="1407">Stephen Hughes</PERSON>, <PERSON ID="4337">Alejandro Cercas</PERSON>, <PERSON ID="4436">Gianni Pittella</PERSON>, <PERSON ID="96831">Jutta Steinruck</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ0096">Tárgy: A munkavállalók szabad mozgása - a román és a bolgár állampolgárokat érintő ideiglenes korlátozások az Európai Unió munkaerőpiacán</OBJECT><CONTENT><PARA>A csatlakozási szerződés értelmében a Bizottság két alkalommal megvizsgálta a nyolc tagállam (EU-8) munkavállalóinak szabad mozgását ideiglenesen korlátozó átmeneti intézkedések működését, valamint a két új tagállamból (EU-2) származó munkavállalók mobilitásának a többi tagállam munkaerőpiacára gyakorolt hatását, és mindkét jelentés tekintetében arra a következtetésre jutott, hogy a munkavállalók szabad mozgása gazdaságilag előnyös, és nem jár komoly negatív mellékhatásokkal a munkaerőpiacokra nézve.</PARA><PARA>1. Milyen intézkedéseket fontolgat az Bizottság a tagállamok arra irányuló ösztönzésére, hogy munkaerőpiacukat még jobban megnyissák a román és a bolgár munkavállalók előtt?</PARA><PARA>2. Tervezi-e a Bizottság, hogy elemzi a más uniós tagállamokban „jogszerűtlenül” munkát vállaló román és bolgár munkavállalók munka- és életkörülményeit, és tanulmányt készít róla?</PARA><PARA>3. Tervezi-e a Bizottság, hogy tanulmányt készít arról, milyen hatással van ez a „jogszerűtlen” munkavállalás az érintett tagállamok munkaerőpiacára? Elképzelhető-e, hogy a fent említett intézkedések inkább negatív következményekkel járnak e munkaerőpiacokra, ahelyett, hogy védenék a belső munkaerőt?</PARA><PARA>4. A Bizottság szerint fennáll-e annak kockázata, hogy a román és a bolgár munkavállalókra vonatkozó jelenlegi korlátozások meghosszabbítása az uniós állampolgárok de facto speciális/„másodrangú” csoportjának kialakulásához vezet? A Bizottság véleménye szerint megfelelnek-e a fenti intézkedések a Lisszaboni Szerződés célkitűzéseinek és szellemének, és különösen az Európai Unió Alapjogi Chartájának?</PARA></CONTENT></QUEST>