<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000248">H-000248/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 júliusi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000248">Tárgy: Az STCW nemzetközi egyezmény megsértése</OBJECT><CONTENT><PARA>A két tengerész-szakszervezet, a Kereskedelmi Hajózásban Dolgozó Hajógépészek Pánhellén Szövetsége és a Kereskedelmi Hajózásban Dolgozó Tengerészek Szövetsége („Stephenson”) által benyújtott írásbeli panaszból kitűnik, hogy az Európai Tengerbiztonsági Ügynökség (EMSA) megállapította, hogy a Fülöp-szigetek – és más országok – hatóságai több alkalommal megsértették, illetve nem megfelelően teljesítették a tengerészek képzéséről, képesítéséről és az őrszolgálat ellátásáról szóló, 1978. évi, módosított nemzetközi egyezményből (STCW-egyezmény) eredő előírásokat és kötelezettségeket (hiányosságok az iskolák felügyelete, az oktatás színvonala és minősége, valamint az oktatók és vizsgáztatók képesítése terén).</PARA><PARA>A tengerészeti képzés minősége és a megfelelő bizonyítványok kiállítása döntő fontosságú tényező az emberi élet tengeren való biztonsága, valamint a környezet védelme szempontjából. A hajótulajdonosok ugyanakkor nem megfelelően képzett tengerészeket igyekszenek alkalmazni egyrészt takarékossági okokból, másrészt mert a legénység e tagjai nem rendelkeznek a szakmunkásokat megillető jogokkal.</PARA><PARA>Javasolja-e a Bizottság, hogy a Fülöp-szigetek által kiállított hajózási bizonyítványokat továbbra is elismerjék? Milyen intézkedéseket kíván tenni annak érdekében, hogy a hajótulajdonosok eleget tegyenek az STCW nemzetközi egyezményből eredő, valamint az emberi élet és a környezet tengeren való védelmére vonatkozó kötelezettségeiknek?</PARA></CONTENT></QUEST>