<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0034">O-0034/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1263">Elmar Brok</PERSON>, <PERSON ID="1983">Pierre Moscovici</PERSON> és <PERSON ID="4513">Geoffrey Van Orden</PERSON> a(z) <COMMITTEE COMMID="808">Külügyi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0034">Tárgy: Bulgária és Románia csatlakozása az EU-hoz</OBJECT><CONTENT><PARA>Bulgária és Románia európai uniós csatlakozási szerződésének 39. cikke kimondja, hogy a Tanács egy évvel elhalaszthatja a csatlakozás időpontját, amennyiben fennáll annak a veszélye, hogy az ország 2007. január 1-ig nyilvánvalóan nem készül fel a csatlakozási feltételek teljesítésére. E lépés megtételére a Bizottságnak kell javaslatot tennie, amelyet a Tanács mérlegel.</PARA><PARA>A csatlakozási szerződéshez adott parlamenti jóváhagyást megelőző, 2005. április 12-i plenáris vitán a Tanács elnöksége megerősítette, hogy teljes mértékben figyelembe veszik a Parlament álláspontját a védelmi intézkedések esetleges életbe léptetéséről.</PARA><PARA>Barroso elnök úr megerősítette Borrell elnök úrnak 2005. április 7-i levelében, hogy „a Bizottság alaposan mérlegelni fogja a Parlament véleményét a halasztási záradék esetleges alkalmazására vonatkozóan, mielőtt e tekintetben kiadna bármilyen ajánlást, annak érdekében, hogy teljes mértékben bevonja az Európai Parlamentet a csatlakozás elhalasztására vonatkozó bármely határozatba”.</PARA><PARA>Bulgáriának és Romániának a csatlakozási szerződés által előírt kötelezettségek teljesítése érdekében tett haladásának fényében meg tudja-e erősíteni a Bizottság, hogy a két ország, reformjainak általános tartalma, iránya és üteme alapján, 2006. december 31-ig felkészül a csatlakozásra, nem számítva bizonyos problémás területeket, amelyek speciális intézkedéseket igényelnek?</PARA><PARA>Egyetért-e a Bizottság azzal, hogy különösen az igazságszolgáltatás, illetve a korrupció és a szervezett bűnözés elleni küzdelem területe jelent problémát és kíván nagyobb erőfeszítéseket és eredményeket Bulgáriától és Romániától?</PARA><PARA>Egyértelműen meg tudja-e határozni a Bizottság a lehetőségeket a védelmi záradékok és más lehetséges intézkedések és azok gyakorlati jelentősége tekintetében, különösen az igazság- és belügyek területén?</PARA><PARA>Mérlegelni fogja-e a Bizottság egy „szoros ellenőrzési rendszer” bevezetését a csatlakozást követő első három évre, amely során a védelmi záradékok életbe léptethetőek lennének?</PARA><PARA>Jelezni tudná-e a Bizottság a májusban vagy ősszel elkészítendő ajánlásra vonatkozó érveket és ellenérveket az alábbi kérdésekben:</PARA><PARA>a) Bulgária és Románia csatlakozásának ütemezése és</PARA><PARA>b) a védelmi záradékok és egyéb, esetlegesen szükséges intézkedések tekintetében?</PARA></CONTENT></QUEST>