<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000173">O-000173/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96815">Judith Sargentini</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000173">Tárgy: A korrupcióellenes jogszabályok és a valóság közötti szakadék áthidalása</OBJECT><CONTENT><PARA>2011. június 6-án a Bizottság elfogadott egy, az Európai Unión belüli korrupció elleni harcról szóló közleményből, egy uniós korrupcióellenes mechanizmus felállításáról szóló határozatból, a magánszektorban tapasztalható korrupció elleni küzdelemről szóló 2003/568/IB tanácsi kerethatározat végrehajtásával kapcsolatos jelentésből, valamint az Európa Tanács korrupcióellenes államok csoportjában (GRECO) való uniós részvétel formáiról szóló jelentésből álló korrupcióellenes csomagot.</PARA><PARA>Az Európai Parlament üdvözli a korrupcióellenes csomagot, amely a korrupcióval járó jelentős (a becslések szerint évi 120 milliárd eurót kitevő) költségek, valamint a korrupció gazdaságra, versenyhelyzetre és belső piacra gyakorolt torzító hatásának kezelését célozza, továbbá eleget kíván tenni a nyilvánosság azon határozott (a 2009. decemberi Eurobarométer felmérés szerint 78%-ban támogatott) elvárásának, hogy az Unió lépjen fel a korrupció ellen.</PARA><PARA>1.  Hogyan fogja a Bizottság jelentéstételi mechanizmusa ellenőrizni, felmérni és kezelni a korrupcióellenes (például az elrettentő erejű szankciók kiszabására vonatkozó) jogszabályok hatékony végrehajtását, ami kulcsfontosságú kérdés, mivel ilyenfajta jogszabályok jelenleg vagy nem léteznek, vagy ha igen, azokat rendszertelenül hajtják végre?</PARA><PARA>2.  Tekintettel a korrupció határokon átnyúló hatására és a belső piacra gyakorolt következményeire, fellép-e a Bizottság az EUMSZ 83. cikkének (1) bekezdése értelmében, hogy szabályozási minimumokat állapítson meg a korrupcióra és az ahhoz köthető szankciókra vonatkozóan?</PARA><PARA>3.  Hogyan tervezi a Bizottság bevonni a Parlamentet ezen erőfeszítésekbe?</PARA></CONTENT></QUEST>