<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000067">O-000067/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28407">Willy Meyer</PERSON>, <PERSON ID="96646">Helmut Scholz</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000067">Tárgy: Az Egyesült Államok kormányának határozata a guantánamói katonai bizottsági tárgyalások felfüggesztésének megszüntetéséről</OBJECT><CONTENT><PARA>2009. január 22-én Obama elnök elrendelte az új katonai bizottsági vádeljárások felfüggesztését, befagyasztva az előző amerikai kormány azon határozatát, miszerint engedélyezi a guantánamói fogolytáborban fogva tartott gyanúsítottak katonai bizottságok által vezetett tárgyalásait. A befagyasztás azt jelentette, hogy az Egyesült Államok területén, szövetségi polgári bíróságok tárgyalják a terrorizmussal gyanúsított személyek ügyét, Obama elnök pedig elrendelte a guantánamói fogolytábor egy éven belüli bezárását. 2011. március 7-én az Egyesült Államok elnöke megszüntette a kétéves befagyasztást, engedélyezve ezáltal a katonai bizottsági tárgyalások újraindítását, és elrendelte, hogy módosítsák a jogszabályt, hogy a foglyokat vádemelés nélkül, meghatározatlan ideig fogva tarthassák, ahogy az Guantánamóban gyakorlattá vált. Bevezettek továbbá egy olyan felülvizsgálati eljárás, amely az első év letelte után, és attól számítva négyévenként, lehetővé teszi az ügyek újratárgyalását. Jelenleg 172 főt tartanak fogva Guantánamóban, közülük körülbelül 40 fogoly ügyét vagy büntetőbíróságok, vagy katonai bizottságok fogják tárgyalni. 2001. szeptember 11. óta csak néhány ügyet tárgyaltak katonai bizottságok, a legtöbb esetben a gyanúsított beismerte bűnösségét, míg a több mint 170, polgári bíróságon tárgyalt büntetőeljárás sikeresnek volt mondható. Az Európai Parlament többször felszólított a guantánamói fogolytábor bezárására, és üdvözölte a katonai bizottságokban zajló eljárások leállítását, arra szólítva fel az Egyesült Államokat, hogy biztosítsák a guantánamói fogvatartottak emberi jogait és alapvető szabadságjogait, a nemzetközi és egyesült államokbeli alkotmányos jog alapján, valamint azt, hogy bármely fogvatartott ügyét, aki ellen az Egyesült Államoknak elegendő bizonyítéka van, tisztességesen, nyilvánosan,ésszerű időn belül tárgyalja egy kompetens, független, pártatlan bíróság, és amennyiben elítélik, az Egyesült Államokban börtönözzék be.</PARA><PARA>Vajon a Tanács, nevezetesen az Unió külügyi és biztonságpolitikai főképviselője felveti-e az Egyesült Államok hatóságai előtt az Unió súlyos aggodalmait a nemrégiben hozott – a katonai bizottsági tárgyalások újraindításáról szóló – határozattal kapcsolatban, valamint a határozatlan idejű fogva tartás és a guantánamói fogolytábor bezárásának állandó halogatása ügyében?</PARA><PARA>A Tanács, és a főképviselő milyen intézkedéseket és kezdeményezéseket kíván meghozni az Egyesült Államok hatóságaival szemben e kérdés megoldására?</PARA><PARA>Tud-e a Tanács bővebb információt adni az Egyesült Államokkal folytatott, a további lehetséges letelepítések ügyében folyó tárgyalások helyzetéről, valamint arról, hogy hány korábban fogva tartottat telepítettek le az Unió területén?</PARA></CONTENT></QUEST>