<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0081">O-0081/07/változat1</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1952">Jan Marinus Wiersma</PERSON>, <PERSON ID="2295">Hannes Swoboda</PERSON>, <PERSON ID="28200">Katalin Lévai</PERSON>, <PERSON ID="33990">Adrian Severin</PERSON> és <PERSON ID="2107">Jan Andersson</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0081">Tárgy: Az európai romastratégia</OBJECT><CONTENT><PARA>2005 áprilisában az Európai Parlament állásfoglalást fogadott el a romák európai unióbeli helyzetéről (<ANCHOR ID="1" FAMILY="TA" TYPE="P6-TA" YEAR="2005" NUMBER="0151">P6_TA(2005)0151</ANCHOR>), amelyben felhívja az Európai Bizottságot, hogy adjon ki közleményt arról, hogy hogyan tudja az EU a legjobban összehangolni és elősegíteni a romák helyzetének javítására irányuló törekvéseket, valamint hogy fogadjon el egy olyan cselekvési tervet, amely világos ajánlásokat tartalmaz a tagállamok számára. Az állásfoglalás javasolja továbbá, hogy vegyék fontolóra a romák nemzeteken átívelő európai kisebbségként való elismerését.</PARA><PARA>Számos kezdeményezés született már, amely a romákkal kapcsolatos kérdéseket érinti, de az Európai Bizottság egyelőre nem terjesztett elő átfogó cselekvési tervet. Szándékában áll-e az Európai Bizottságnak a romákat érintő kérdésekről szóló közlemény elkészítése a jövő év során tekintettel az Európai Parlament fenti kérésére?</PARA><PARA>Milyen nagyságrendű azon európai források összege, amelyek a roma közösségek integrációja érdekében állnak a tagállamok rendelkezésére? Végzett-e a Bizottság bármilyen értékelést a romák integrációjára irányuló európai finanszírozás tényleges hatásairól?</PARA><PARA>Vizsgálja-e a Bizottság intézményi struktúráinak olyan módon történő módosítását, hogy hatékonyabban tudja kezelni a romákat érintő kérdéseket? Kész-e az Európai Bizottság egy roma részleg létrehozására vagy egy szolgálatközi roma csoport felállítására? Amennyiben nem, hogyan fogja az Európai Bizottság biztosítani a roma közösségek társadalmi és gazdasági integrációjának támogatására irányuló erőfeszítéseinek más szakpolitikai kezdeményezésekkel történő hatékony összehangolását? Megvizsgálná-e az Európai Bizottság annak a lehetőségét, hogy a romákat érintő kérdések kezelésének elsődleges felelősségét egyetlen európai biztos tárcája alá rendelje?</PARA><PARA>Kész-e az Európai Bizottság a romák társadalmi integrációjára irányuló ösztönző intézkedések végrehajtására a 2000/43/EK irányelvben<FNREF FNIDREF="FN1"/> javasoltaknak megfelelően?</PARA><PARA>Vizsgálja-e az Európai Bizottság a „Roma integráció évtizede” elnevezésű kezdeményezésben való nagyobb mértékű részvételének lehetőségét esetlegesen egy roma ügyekkel foglalkozó EK koordinátor kijelölésével?</PARA><FN FNID="FN1">  HL L 180., 2000.7.19., 22. o.</FN></CONTENT></QUEST>