<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0126">O-0126/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1985">Pervenche Berès</PERSON> a(z) <COMMITTEE COMMID="813">Gazdasági és Monetáris Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0126">Tárgy: Az európai uniós szintű felügyeleti gyakorlat további közelítése</OBJECT><CONTENT><PARA>Az ECOFIN Tanács szeptemberi helsinki ülésén a Gazdasági és Pénzügyi Bizottság (EFC) beszámolt az áprilisban tartott válságkezelési próbagyakorlat eredményeiről a 2005 májusában elfogadott egyetértési nyilatkozat alapján. A gyakorlat eredménye világosan megmutatta, hogy jobb koordináció szükséges az érintett illetékes felügyelő intézmények között annak érdekében, hogy garantálják a megfelelő irányítást és ezáltal a pénzügyi stabilitást. Hasonló gyakorlatot ütemeztek be 2009-re, de addig is az EFC jelentéstervezetet készít 2007 őszéig a hatóságok és az érintett országok közötti feladatmegosztás kérdéséről. Az Európai Parlament üdvözli a kezdeményezéseket és elfogadja az általános megközelítést.</PARA><PARA>A jelenlegi dinamikus piaci, különösen az alternatív befektetési eszközök növekedését érintő változások összefüggéseiben az érintett felek hangosan követelik szigorúbb rendelkezések meghozatalát. Az Európai Parlamentet különösen aggasztja e sürgős probléma, és mindig is a nemzeti felügyeleti gyakorlatok közötti fokozott közelítést követelte, például a 2006 júliusában elfogadott Muscat-jelentésben, amely szakértői bizottság felállítását javasolta, hogy megvizsgálják a piac és a pénzügyi intézmények a prudenciális felügyelet, a pénzügyi stabilitás és válságkezelés konszolidációjának következményeit.</PARA><PARA>Mit kíván tenni e téren a Bizottság annak érdekében, hogy reagáljon a válságkezelési gyakorlat során megfogalmazódott igényekre és kialakítsa az európai pénzügyi felügyelet jövőjét? Hajlandó-e válaszolni a Bizottság az érintett felek beadványaira és felkérni az EP-t és a Tanácsot a további intézkedések megvitatására?</PARA></CONTENT></QUEST>