<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0115">O-0115/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1309">Brian Simpson</PERSON><BRK/>a <COMMITTEE COMMID="2868">Közlekedési és Idegenforgalmi Bizottság</COMMITTEE> nevében</TI-AUTHOR></TI><OBJECT OBJID="OBJ0115">Tárgy: Tengeren elvesztett konténerek és kártérítés</OBJECT><CONTENT><PARA>A közelmúltbeli 11. háromoldalú watt-tengeri miniszteri konferencia rávilágított a régióban a hajókról tengerbe eső konténerek megnövekedett számára.</PARA><PARA>Iparági becslések szerint az uniós vizeken évente több mint 2 000 konténer esik vízbe hajókról és vész el. Ezt alátámasztotta a holland MARIN Intézet által végzett Lashing@Sea kutatási projekt is, amely szerint a konténerek elsősorban a hibás rögzítés, a túlsúlyos rakomány és a hajón történő nem megfelelő elrendezés miatt szabadulnak el. Ráadásul a nagyobb hajók legénysége nehezen veszi észre, ha az időjárási körülmények miatt egy nagy rakomány előre-hátra mozog, ami miatt a vertikális gyorsulás ezeken a területeken meghaladhatja a hajó tervezése során figyelembe vett értékeket.</PARA><PARA>Továbbá mivel a nem mérgező anyagokra vonatkozóan nem létezik szigorú felelősségbiztosítási egyezmény – csak a tengeri követelésekkel összefüggő felelősség korlátozásáról szóló 1996. évi egyezmény vonatkozik rá –, a tagállamok és a partmenti közösségek megfizethetetlen költségekkel szembesülhetnek, ha bíróság előtt követelnek kártérítést a takarítási műveletekért.</PARA><PARA>Tekintettel arra, hogy az uniós vizeken számos konténer vész vízbe, a Bizottság szándékozik-e tanulmányozni a Lashing@Sea projekt eredményeit, és azok alapján fellépni a konténerrögzítési eljárások és eszközök tökéletesítése érdekében?</PARA><PARA>Tekintettel arra, hogy a konténerek túlsúlya és nem megfelelő elhelyezése közrejátszik azok elvesztésében, a Bizottság milyen szabályozást kíván bevezetni annak biztosítására, hogy a kikötőkben minden konténert lemérjenek és megfelelően helyezzenek el a hajókon a kikötő elhagyását megelőzően?</PARA><PARA>Mivel sok olyan elveszett konténert nem találnak meg, amely veszélyes anyagot tartalmazhat, a Bizottság egyetért-e azzal, hogy a konténerek helymeghatározásának megkönnyítése érdekében tanulmányozzák az automatikusan működésbe lépő jeladók használatának lehetőségét?</PARA><PARA>Végül, a Bizottság miként tervezi a kártérítési rendszerben meglévő szakadék áthidalását és annak biztosítását, hogy a konténerszállító hajók által okozott, nem mérgező anyagok általi környezetszennyezésre is vonatkozzon szigorú felelősségbiztosítási egyezmény?</PARA></CONTENT></QUEST>