<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000077">O-000077/2012</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96916">Rita Borsellino</PERSON>, <PERSON ID="96886">Rosario Crocetta</PERSON>, <PERSON ID="96911">Tanja Fajon</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000077">Tárgy: A LIBE küldöttség szicíliai és lampedusai látogatásának nyomon követése</OBJECT><CONTENT><PARA>Az Európai Parlament LIBE bizottságának küldöttsége 2011. november 24. és 26. között látogatást tett Szicílián a migránsok számára fenntartott központok megfigyelése céljából. A látogatást követően további tájékoztatást kértek az olasz hatóságoktól, amelyek ezt a mai napig nem teljesítették. Időközben öt ember lelte halálát azokon a hajókon, amelyek több száz embert szállítottak Lampedusába 2012. március 17. óta. Lampedusától délre 74 szomáliai migránst tartottak három napig egy tunéziai halászhajón, mielőtt visszaküldték őket Tunéziába. Tud-e a Tanács – többek között az olasz hatóságok felszólítása révén – részletes tájékoztatást adni a következőkkel kapcsolatban:</PARA><PARA>- A legújabb érkezők és a szükséghelyzet kezelésének módja. Lampedusa tekintetében tud-e a Tanács az oda érkező migránsokra, az egyes központokban elhelyezett személyekre, valamint a Lampedusa szigetéről a szárazföldi központokba történő áthelyezésekre vonatkozó dátumokkal és számadatokkal szolgálni? A Lampedusa kikötőjét a migránsok számára „kockázatos kikötővé” nyilvánító döntésnek mi a jogi háttere és indokai, valamint várható-e, hogy a döntést felülvizsgálják és mikor. A lampedusai központ újjáépítésének mi a határideje, illetve a média és az Európai Tanács küldöttsége előli elzárásának mi a jogi háttere és indokai, valamint várható-e, hogy ezt a döntést felülvizsgálják és mikor.</PARA><PARA>- Az idegenrendészeti fogdák (CIE) és a menekültek számára épült befogadóállomások (CARA) jogi háttere, valamint annak indokai, hogy az idegenrendészeti fogdában elhelyezett menedékkérőket nem helyezik át a befogadóállomásokra miután menedéket kértek. A menedékkérelmek feldolgozására és ezek eredményére vonatkozó részletes adatok.</PARA><PARA>- Az Olaszország és Tunézia, illetve Líbia közötti aktuális és korábbi megállapodások szövegei, illetve részletes tájékoztatás e megállapodások gyakorlati végrehajtásáról, különös tekintettel az olasz miniszterelnök 2012 januárjában Líbiában tett látogatását követő időszakra.</PARA><PARA>- A szicíliai idegenrendészeti fogdák és a befogadóállomások irányítására vonatkozó információk, az épületek elhelyezkedése és a szerződéskötési ügynökségek tekintetében egyaránt. Javultak-e a befogadási körülmények (a Saline Grande-i befogadóállomás elengedhetetlen felújítása, a mineoi befogadóállomáson megvalósuló segítségnyújtás és a megfelelő ruházat biztosítása)? Az elnökségi projekt pár évig történő folytatásának garanciái.</PARA><PARA>- A migrációkezelésre kapott uniós pénzeszközök és azok felhasználása a 2011. és 2012. évben. Részletes tájékoztatás a Frontex szicíliai tevékenységéről. Az EU és Olaszország várható lépései az Emberi Jogok Európai Bíróságának nagytanácsa által a Hirszi Dzsamáa és társai kontra Olaszország ügyben hozott azon ítélet végrehajtására, amely elítéli az olasz hatóságokat a migránsok Líbiába való visszaszállítására vonatkozóan az ügyeik megvizsgálása nélkül hozott és kollektív kiutasításhoz vezető döntésükért, illetve a migránsok rossz bánásmód kockázatának való kitétele miatt.</PARA></CONTENT></QUEST>