<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000055">O-000055/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="96945">Marietje Schaake</PERSON>, <PERSON ID="4398">Gianni Vattimo</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96670">Louis Michel</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000055">Tárgy: Az Egyesült Államok kormányának határozata a guantánamói katonai bizottsági tárgyalások felfüggesztésének megszüntetéséről</OBJECT><CONTENT><PARA>2009. január 22-én Obama elnök elrendelte az új katonai bizottsági vádeljárások felfüggesztését, befagyasztva az előző amerikai kormány azon határozatát, miszerint engedélyezi a guantánamói fogolytáborban fogva tartott gyanúsítottak katonai bizottságok által vezetett tárgyalásait. A befagyasztás azt jelentette, hogy az Egyesült Államok területén szövetségi polgári bíróságok tárgyalják a terrorizmussal gyanúsított személyek ügyét, mialatt Obama elnök elrendelte a guantánamói fogolytábor egy éven belüli bezárását. 2011. március 7-én az Egyesült Államok elnöke megszüntette a kétéves befagyasztást, engedélyezve ezáltal a katonai bizottsági tárgyalások újraindítását, és elrendelte, hogy a Guantánamóban alkalmazott gyakorlatot, miszerint a fogvatartottakat vádemelés nélkül, meghatározatlan ideig fogva tarthatják, jogszabályban rögzítsék és így segítsék elő. Előreláthatólag lesz egy olyan felülvizsgálati eljárás, amely az első év letelte után, és attól számítva négyévenként lehetővé teszi az ügyek újratárgyalását. 172 fogvatartott továbbra is Guantánamóban tartózkodik, közülük körülbelül 40 olyan személyt jelöltek meg, akiknek az ügyét vagy büntetőbíróságok vagy katonai bizottságok fogják tárgyalni. 2001. szeptember 11. óta csak néhány ügyet tárgyaltak katonai bizottságok, a legtöbb esetben a gyanúsított bűnösnek vallotta magát, míg a több mint 170, polgári bíróságon tárgyalt, terrorellenes büntetőeljárás sikeresnek mondható. Az Európai Parlament többször felszólított a guantánamói fogolytábor bezárására, és üdvözölte a katonai bizottságokban zajló eljárások leállítását<FNREF FNIDREF="FN1"/>, arra szólítva fel az Egyesült Államokat, hogy biztosítsák a guantánamói fogvatartottak emberi jogait és alapvető szabadságjogait a nemzetközi és egyesült államokbeli alkotmányos jog alapján, valamint azt, hogy bármely fogvatartott ügyét, aki ellen az Egyesült Államoknak elegendő bizonyítéka van, méltányos és nyilvános meghallgatáson megfelelően, késedelem nélkül, kompetens, független, pártatlan törvényszék tárgyalja, és amennyiben elítélik, az Egyesült Államokban börtönözzék be<FNREF FNIDREF="FN2"/>.</PARA><PARA>Vajon a Tanács, nevezetesen az Unió külügyi és biztonságpolitikai főképviselője felveti-e az Egyesült Államok hatóságai előtt az Unió súlyos aggodalmait a nemrégiben hozott határozattal kapcsolatban, hogy megszüntetik a katonai bizottsági tárgyalások felfüggesztését, valamint a határozatlan idejű fogva tartásról, a guantánamói fogolytábor bezárásának állandó elhalasztásáról, és arról a tényről, hogy a terrorizmus elleni küzdelem csakis az alapjogi normák teljes mértékű tiszteletben tartása mellett folytatható? A Tanács, és a főképviselő milyen intézkedéseket és kezdeményezéseket kíván meghozni az Egyesült Államok hatóságaival szemben e kérdés megoldására?</PARA><FN FNID="FN1">  Az Európai Parlament 2009. február 19-i állásfoglalása az európai országoknak a CIA által foglyok szállítására és illegális fogva tartására való állítólagos használatáról (<ANCHOR ID="1" FAMILY="TA" TYPE="P6-TA" YEAR="2009" NUMBER="0073">P6_TA(2009)0073</ANCHOR>)</FN><FN FNID="FN2">  Az Európai Parlament 2009. február 4-i állásfoglalása a guantánamói börtönben fogva tartottak visszatéréséről és újbóli letelepedéséről (<ANCHOR ID="2" FAMILY="TA" TYPE="P6-TA" YEAR="2009" NUMBER="0045">P6_TA(2009)0045</ANCHOR>)</FN></CONTENT></QUEST>