<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000257">O-000257/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="97229">Niccolò Rinaldi</PERSON>, <PERSON ID="96922">Izaskun Bilbao Barandica</PERSON>, <PERSON ID="97131">Giommaria Uggias</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000257">Tárgy: A szomáliai és ománi partok előtti kalóztevékenység</OBJECT><CONTENT><PARA>Sajnálatos módon még mindig előfordulnak kalóztámadások. Az Avina Caylyn és a Rosalia D'Amato nevű hajók 11 olasz és 32 külföldi személyből álló legénységét túszul ejtették. Az előbbi hajót 2011. február 8-án foglalták el az ománi partok előtt, a másikat pedig április 21-én. Az olasz kormány megígérte, hogy figyelemmel kíséri a kérdést, és diplomáciai kezdeményezéseket fog tenni vele kapcsolatban. Úgy tűnik, hogy a kalózok először 20 millió USD összegű váltságdíjat követeltek. Ezt később 14 millió USD-ra csökkentették. A Savina Caylyn hajót üzemeltető cég későbbi 7,5 millió USD-os ajánlatát a kalózok nem fogadták el, és a tárgyalások megszakadtak. 2011 augusztusában a foglyul ejtett tengerészek rokonai Olaszország elnökéhez fordultak és a láthatóan bántalmazott tengerészek fotóit a média rendelkezésére bocsátották.</PARA><PARA>Mivel a kérdés nyolc hónap után sem oldódott meg, és tekintettel a túszok állapotára:</PARA><PARA>1. Milyen intézkedéseket tud tenni a főképviselő/alelnök a két hajó legénységének kiszabadítása érdekében?</PARA><PARA>2. Figyelembe véve, hogy az ATALANTA-művelet hatáskörébe tartozik a kalóztevékenységek megelőzése, mit fog tenni a főképviselő/alelnök a hatékonyság fokozása érdekében, tekintettel az ilyen események súlyára és gyakoriságára?</PARA><PARA>3. Hány uniós zászló alatt közlekedő hajót raboltak el, és mennyi ideig tartották őket fogva? Ezenkívül hány hajót támadtak meg?</PARA><PARA>4. Tekintettel az EU új külpolitikai szerepére, hogy tervezi a Bizottság a kalózkodás problémájának megoldását, beleértve egy uniós szintű kezdeményezést, amelynek keretében megfelelő nemzetközi jogszabályi kereteket biztosítanának a kalózokkal szemben folytatandó büntetőeljárások hatékony lefolytatásához?</PARA></CONTENT></QUEST>