<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0022">O-0022/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2107">Jan Andersson</PERSON> a(z) <COMMITTEE COMMID="814">Foglalkoztatási és Szociális Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0022">Tárgy: A bevándorlók gyermekei</OBJECT><CONTENT><PARA>Az elmúlt két évben néhány tagállamban komoly aggodalomra adott okot az uniós bevándorlók gyermekeinek helyzete, akiket származási tagállamukban szüleik magukra hagynak, miközben ők munkavállalási célból egy másik tagállamba vándorolnak. Míg valóban léteznek politikák azon bevándorló gyermekek életkörülményeinek és oktatásának javítására, akik külföldön munkát vállaló szüleikkel együtt költöztek el, addig az otthon magukra hagyott gyermekek jelenségének alig tulajdonítanak jelentőséget. Az UNICEF és a romániai „Szociális Alternatíva” Szervezet (Asociatia Alternative Sociale) által készített tanulmány szerint 2008-ban mintegy 350 000 gyermek legalább egyik szülője külföldön vállalt munkát és közel 126 000 gyermeknek mindkét szülője dolgozott külföldön. </PARA><PARA>A magukra hagyott gyermekeket az a veszély fenyegeti, hogy többé nem gondoskodnak róluk és nem fordul feléjük szülői figyelem. </PARA><PARA>A gondoskodás általános hiányának veszélye fenyegeti őket fizikai és szellemi egészségüket illetően, valamint ki vannak téve a szellemi egészséggel kapcsolatos problémáknak, így például a játékra fordított szabadidő elvesztésének, az iskolai részvétel és általában az oktatásban és képzésben való részvétel hiányának, az alultápláltságnak és a gyermekekkel szembeni visszaéléseknek.</PARA><PARA>Milyen lépéseket tesznek majd a tagállamok és a Tanács annak érdekében, hogy javítsanak a gyermekek helyzetén és hogy biztosítsák rendes fejlődésüket? </PARA><PARA>Rendkívül aggasztóak azok a jelentések, amelyek a gyermekek szegényes életviteléről, valamint azokról a hiányosságokról szólnak, amelyek az oktatás területén és a gondoskodás tekintetében tapasztalhatók. Van-e a Tanácsnak tudomása arról, hogy a gyermekek és szüleik miként birkóznak meg ezzel a helyzettel? </PARA><PARA>Milyen lépéseket kívánnak tenni azok a tagállamok, akik befogadják a gyermekeiket származási országukban hagyó munkavállalókat, és mit kívánnak tenni európai szinten annak érdekében, hogy biztosítsák az érintett gyermekek rendes fejlődését az oktatás és a társadalmi élet tekintetében? </PARA><PARA>Jelentések szerint a jelenség számos tagállamot érint. Folytattak-e már eszmecserét vagy vitát a Tanácsban a tagállamoknak a helyzet javítására vonatkozó legjobb gyakorlatairól?</PARA><PARA>Létrehoztak-e a tagállamok együttműködési mechanizmusokat a különélés és az áthidalandó távolságok családokra, különösen gyermekekre gyakorolt negatív hatásának kiküszöbölése érdekében?</PARA></CONTENT></QUEST>