<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000142">O-000142/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="97137">Sylvie Goulard</PERSON>, <PERSON ID="28266">Sophia in 't Veld</PERSON>, <PERSON ID="97203">Ramon Tremosa i Balcells</PERSON>, <PERSON ID="4274">Olle Schmidt</PERSON>, <PERSON ID="28244">Wolf Klinz</PERSON>, <PERSON ID="96683">Carl Haglund</PERSON>, <PERSON ID="26829">Siiri Oviir</PERSON>, <PERSON ID="4243">Dirk Sterckx</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000142">Tárgy: A Nemzetközi Valutaalap (IMF) új vezérigazgatójának kiválasztási eljárása és az euróövezet külső képviselete</OBJECT><CONTENT><PARA>Az IMF elindította az új vezérigazgató kiválasztására irányuló eljárást. A jelölési időszak 2011. június 10-én ér véget, és az IMF ügyvezető igazgatóságának 2011. június 30-ig kell döntést hoznia. A kiválasztási eljárásnak nyitottnak, az érdemeken alapulónak és átláthatónak kell lennie. </PARA><PARA>Egy uniós tagállambeli jelölt hivatalosan megpályázta e tisztséget. Több uniós tagállam, továbbá az Európai Bizottság elnöke is egymástól függetlenül támogatásáról biztosította a jelöltet. Ezen események rávilágítottak arra, hogy az EU-n, és konkrétabban az euróövezeten belül még mindig nincs olyan hivatalos jelölési eljárás, amely a nemzetközi pénzügyi intézmények tisztségeire való jelöltek közös kiválasztására irányulna. Ez újabb példája annak, hogy az EUMSZ 138. cikkét nem veszik figyelembe, és hogy az EMU külső képviseletét illetően nincs megfelelő koordináció. </PARA><PARA>Az euróövezet határozottabban tudná képviselni érdekeit az IMF-nél és más nemzetközi testületeknél, ha gazdasági súlyával arányos, egységes képviselettel rendelkezne. Amint az EKB is kifejtette, „ahhoz, hogy a makrogazdasági, szabályozási, felügyeleti, valamint irányítási szempontokra vonatkozó politikákról folyó globális vitát hatékonyan befolyásolhassuk, Európának bizony tanácsos fokoznia arra irányuló erőfeszítéseit, hogy egységes álláspontot képviseljen”. Ennek értelmében kifejtené-e a Bizottság, hogy:</PARA><PARA>1.  miért nem terjesztett javaslatot a Tanács elé egy e kérdésre vonatkozó közös álláspont elfogadása céljából, amint azt az EUMSZ 138. cikke előírja? </PARA><PARA>2.  mikor terjeszt elő az euróövezet egységes külső képviseletére irányuló javaslatot annak érdekében, hogy „a gazdasági és monetáris unió szempontjából különös jelentőséggel bíró kérdésekben egységes álláspontot képviseljen”? Egyetért-e azzal, hogy az e javaslatra vonatkozó legkésőbbi megfelelő határidő a gazdasági irányítási csomag hatálybalépése lenne?</PARA><PARA>3.  Az EU saját kezdeményezésére mikor tette meg „az annak biztosításához szükséges intézkedéseket, hogy a nemzetközi fórumokon harmadik felek elé tárható közös álláspontokat és közös megegyezéseket időben és hatékonyan készítse elő”, amint azt az Európai Tanács 1998. december 11–12-én jóváhagyott következtetéseiben ajánlotta?</PARA></CONTENT></QUEST>