<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0117">O-0117/06/változat1</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28138">Zsolt Becsey</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0117">Tárgy: A Magyarország által megadott statisztikai adatok időben történő továbbítása és ellenőrzése</OBJECT><CONTENT><PARA>A magyar miniszterelnök szeptember közepén kiszivárogtatott magnófelvétel révén ismertté vált beismerését követően kiderült, hogy a Gazdasági és Monetáris Unió felügyeleti rendszere keretében az európai intézményeknek továbbított adatok (beleértve az előrejelzéseket) nem feleltek meg a valóságnak.</PARA><PARA>Nem ez az első eset az EU történetében, hogy egy tagállam kreatívan értelmezte az előírásokat és a költségvetési adatok benyújtásakor egyes közkiadásokat eltitkolt. A görög és egyéb példákkal szemben a jelentős különbség az, hogy az utóbbi esetekben ez nem eredményezett pénzügyi válságot követő drasztikus megszorító intézkedéseket az érintett tagállamokban.</PARA><PARA>A Magyarországon belül kialakult költségvetési válság mellett az Európai Unió hitelességével kapcsolatban is kételyek merültek fel a nemzeti statisztikai hivataloktól és kormányzati szervektől érkező adatok és előrejelzések Bizottság általi ellenőrzését illetően.</PARA><PARA>A Görögországgal, Portugáliával, Máltával és másokkal kapcsolatos tapasztalatokat követően miért nem jött rá a Bizottság, hogy a 2004. májusi csatlakozás óta a magyar kormány által továbbított költségvetési előrejelzések nem feleltek meg a valóságnak, különös tekintettel a folyamatosan lelepleződő eltérések mértékére, amely 2006 júliusában csúcsosodott?</PARA><PARA>Miért fogadta el a Bizottság a 2006. májusi tavaszi előrejelzést az előrejelző intézmények, a minősítő ügynökségek és a Magyar Nemzeti Bank előrejelzései ellenére?</PARA><PARA>Úgy véli-e a Bizottság, hogy minden tőle telhetőt megtett, vagy további hatáskörök és/vagy források szükségesek a Bizottságnak ahhoz, hogy megfelelően tudja végezni feladatát?</PARA><PARA>Miért javasolta a Bizottság a Tanácsnak, hogy biztosítson rendkívüli határidőhosszabbítást Magyarország számára új konvergenciaprogramja bemutatásához, ami lényegében lehetővé tette a kormány számára, hogy az adatokat csak júliusban tegye közzé, és így komoly költségvetési hiány halmozódjon fel az év folyamán?</PARA></CONTENT></QUEST>