<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0083">O-0083/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="2341">Michael Gahler</PERSON>, <PERSON ID="1263">Elmar Brok</PERSON>, <PERSON ID="28219">Daniel Caspary</PERSON>, <PERSON ID="1073">Cristiana Muscardini</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ0083">Tárgy: A laogai-táborokban gyártott termékek Európai Unióba irányuló importja</OBJECT><CONTENT><PARA>A laogai-táborok olyan börtönök a Kínai Népköztársaságban (a továbbiakban: Kína), ahol a rabok kényszermunkát végeznek. A laogai-rendszert elítélte az Európai Parlament, és a kérdés rendszeresen felmerül az EU és Kína közötti emberi jogi párbeszéd keretében. A legtöbb laogai-börtön olyan gazdasági egység, amely egy kereskedelmi vállalat neve alatt működik. E nevek elrejtik a termékek tényleges természetét, így az áruk szabadon eladhatók Kínában és Kínán kívül egyaránt. E gyakorlatra több üzleti katalógusban is bizonyítékot találhatunk, elsősorban a Dun &amp; Bradstreet katalógusban, amely 330 ismert laogai-börtönt sorol fel. A laogai-börtönök az interneten is hirdetnek. Eddig körülbelül 500 hirdető börtönt sikerült azonosítani. Ugyan csak ritkán bizonyítható, de a laogai-táborok nagy valószínűség szerint számos kínai gyártású hamisított termék forrásai.</PARA><PARA>Az elítéltek által készített termékek importjának tilalmát kimondó jogszabályokat alkalmazva az Egyesült Államok több ilyen vállalat termékeit is kitiltotta az USA piacáról. Az EU-ban (még) nincs ilyen szabályozás.</PARA><PARA>Mivel az EU fogyasztóit és vállalkozásait meg kell védeni attól, hogy véletlenül laogai-táborokban gyártott termékeket vegyenek, valamint tekintettel a laogai-rendszert elítélő EP-állásfoglalásokra és az EU és Kína közötti emberi jogi párbeszédre;</PARA><PARA>1. Milyen lépéseket fog tenni a Bizottság annak érdekében, hogy megakadályozza a laogai-táborokban készült vagy egyéb, elítéltek által gyártott termékek EU-ba irányuló importját?</PARA><PARA>2. Mikor kezd majd a Bizottság a lehető legszorosabban együttműködni az USA hatóságaival, különösen az USA vámszerveivel e termékek kiszűrése érdekében?</PARA><PARA>3. Milyen lépéseket fog tenni a Bizottság annak érdekében, hogy megakadályozza az ILO alapvető elveinek megsértésével, a táborok foglyait munkára kényszerítve gyártott termékek miatt jelentkező tisztességtelen piaci versenyt?</PARA><PARA>4. Tervezi-e a Bizottság, hogy felveti e kényes kérdést a Kínával folytatott tárgyalások keretében azzal a céllal, hogy olyan kölcsönösen kötelező érvényű megállapodás jöjjön létre, amelynek értelmében Kína nem teszi lehetővé a laogai-táborokban gyártott termékek EU-ba irányuló közvetett vagy közvetlen exportját és/vagy az ilyen termékek eladását EU-tulajdonban lévő vállalkozásoknak Kínában?</PARA></CONTENT></QUEST>