<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2005-0034">H-0034/05</QREF></TI-INTRO><TI-SESSION>A 2005-as év februári üléshetének kérdések órájára</TI-SESSION><TI-RULES-EP>Az Eljárási Szabályzat 109. cikke alapján</TI-RULES-EP><TI-AUTHOR>előterjesztette: <PERSON ID="28155">Edit Herczog</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0034">Tárgy: Diszkrimináció egyes adminisztrátori és asszisztensi pályázatokban</OBJECT><CONTENT><PARA>Az EPSO/AD/4/04 és EPSO/AST/2/04 számú, A*7-es adminisztrátori, illetve B*3-as asszisztensi pályázatok feltételei szerint a jelentkezőknek igazolniuk kell, hogy 3-4 éves egyetemi képzéssel és ezen felül 6-7 éves szakmai gyakorlattal, illetve másodfokú diplomával és 5-8 év gyakorlattal rendelkeznek az &quot;európai közigazgatás&quot; szakterületén. 5-10 évvel ezelőtt az új tagállamokban nem létezett ilyen szakirányú képzés, és a jelentkezőknek értelemszerűen nem lehetett alkalmuk 5-8 éves európai közigazgatási gyakorlatra szert tenni 2004. május 1. óta. Ilyen feltételek megfosztják őket a sikeres pályázat benyújtásának lehetőségétől és így szerintünk a nyitottnak tűnő pályázatok diszkriminálják az új tagállamok jelentkezőit.</PARA><PARA>A Bizottság szerint milyen objektív kritériumok alapján lehet megállapítani a diszkrimináció tényét?<BRK/>Mit kíván tenni a Bizottság azért, hogy az intézményrendszeren belül az alapokmányokban lefektetett egyenlőségi és non-diszkriminációs elvek ténylegesen érvényesüljenek?</PARA></CONTENT></QUEST>