<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000264">O-000264/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28182">Kartika Tamara Liotard</PERSON>, <PERSON ID="28511">Bairbre de Brún</PERSON>, <PERSON ID="96741">Sabine Wils</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000264">Tárgy: A brokkolira, a paradicsomra és a hagyományos növénytermesztés egyéb termékeire vonatkozó szabadalmak </OBJECT><CONTENT><PARA>2010. december 9-én az Európai Szabadalmi Hivatal bővített fellebbezési tanácsa határozatot hozott a G2/07 és G1/08 sz. szabadalmakról, amelyek a brokkolira és paradicsomra vonatkoznak. Ezt a határozatot eddig nem hajtották végre, és az e termékekre vonatkozó szabadalmakat nem vonták vissza.</PARA><PARA>Az Európai Szabadalmi Hivatal ezt követően szabadalmat adott ki a Monsanto dinnyére, annak ellenére, hogy azt csakúgy, mint a fent említett termékeket, mind hagyományos termesztési módszerrel állították elő, és így éppen az Európai Szabadalmi Hivatal szerint nem részesülhetnek szabadalmi oltalomban. Ezen határozatok révén, illetve azáltal, hogy nem hozott intézkedéseket, az Európai Szabadalmi Hivatal az alapvető szabadalmi törvényeket sérti, és nem értelmezi következetesen a jogszabályt. </PARA><PARA>Hogyan tudja biztosítani a Bizottság, hogy a szabadalmi törvényt ne sértsék meg a jövőben a gazdálkodás és az élelmiszer-termelés alapvető forrásainak jogellenes használatával? </PARA><PARA>Hogyan fogja biztosítani a Bizottság, hogy a gazdálkodók, nemesítők, élelmiszertermelők és fogyasztók alapvető források használatára vonatkozó jogai – amiket a jelenlegi szabadalmazási gyakorlat sért – ne sérüljenek?</PARA><PARA>Hogyan fogja biztosítani a Bizottság, hogy az európai szabadalmi jog növénytermesztésre és élelmiszerekre vonatkozó rendelkezései világosak legyenek, és helyesen alkalmazzák őket? Felül fogja-e vizsgálni a Bizottság a jelenlegi jogszabályokat annak érdekében, hogy teljesen egyértelművé váljon, milyen esetekben nem szabad szabadalmat adni? Aktívan részt fog-e venni a Bizottság az Európai Szabadalmi Hivatal előtt lefolytatandó visszavonási eljárásban? </PARA><PARA>Határozott lépéseket fog-e tenni a Bizottság annak biztosítása érdekében, hogy a hagyományos növénytermesztésből és állattenyésztésből származó növények és állatok ne részesülhessenek szabadalmi oltalomban?</PARA></CONTENT></QUEST>