<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000045">O-000045/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96735">Patrick Le Hyaric</PERSON>, <PERSON ID="96907">Takis Hadjigeorgiou</PERSON>, <PERSON ID="96706">João Ferreira</PERSON>, <PERSON ID="26851">Nikolaos Chountis</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000045">Tárgy: A Schmallenberg- vírus kitörése</OBJECT><CONTENT><PARA>A Schmallenberg-vírus – amely bárányoknál, kecskéknél és szarvasmarháknál számos torzulást és halvaszületést okoz – gyors ütemben terjed Észak-Európában, és jelentések szerint szórványosan előfordul Németországban, Hollandiában, Belgiumban, Franciaországban és Nagy-Britanniában is. </PARA><PARA>Ez az új és aggasztó kór az utóbbi években a bárány- és szarvasmarha-ágazatot sújtó járványos betegségek hosszú sorához adódik: a szivacsos agyvelőbántalom, a szarvasmarha-tuberkulózis, a száj- és körömfájás, a kéknyelv-betegség után most a Schmallenberg-vírus szedi áldozatait.</PARA><PARA>Miközben a Schmallenberg-vírus továbbra is terjed Európában – több, mint 1200 gazdaságban ütötte fel a fejét a fertőzés –, az emberi egészségre gyakorolt következményei továbbra is tisztázatlanok, jóllehet az ezzel kapcsolatos kockázatokat alacsonynak tekintik. A brit mezőgazdasági minisztérium mindenesetre a közelmúltban azt ajánlotta a gazdáknak és az állategészségügyi szakembereknek, hogy a legszigorúbb biztonsági és higiéniai előírásokat alkalmazzák az állatokkal való érintkezés során, továbbá figyelmeztetést bocsátott ki annak érdekében, hogy terhes nők lehetőleg ne kerüljenek az állatok közelébe.</PARA><PARA>Mivel ez a vírus legalább olyan veszélyes, mint a kéknyelv-betegség, és ismert gyógymódja nincs, milyen azonnali intézkedéseket tett a Bizottság annak érdekében, hogy segítse a tagállamokat a kór terjedésének kezelésében, és hogy biztosítsa az állatok és az emberek egészségének védelmét? </PARA><PARA>Milyen intézkedésekre került sor a betegség megfékezése és az egész Unióban történő elterjedésének megelőzése érdekében?</PARA><PARA>Milyen stádiumban áll jelenleg a vírus ellenszerére irányuló kutatás?</PARA><PARA>Vezettek-e be tilalmat a fertőzött állatok behozatalára vagy kivitelére? </PARA></CONTENT></QUEST>