<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0078">O-0078/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: Baroness <PERSON ID="4529">Sarah Ludford</PERSON>, <PERSON ID="23691">Jelko Kacin</PERSON>, <PERSON ID="28262">Henrik Lax</PERSON> és <PERSON ID="28411">Ignasi Guardans Cambó</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0078">Tárgy: Vízumkönnyítés a nyugat-balkáni országok számára</OBJECT><CONTENT><PARA>Az Európai Unió egyértelmű jelét adta annak, hogy a nyugat-balkáni országok az Unió tagországaivá válhatnak, és a stabilizációs és társulási folyamat keretében fokozott együttműködést folytat a térséggel.</PARA><PARA>Azonban a gazdasági, társadalmi és kulturális együttműködést jelentősen akadályozza az Európai Unió által megszabott vízumkövetelmény. A szabályok országról országra változnak, de a hatásuk az, hogy a Nyugat-Balkán országai ma jobban elszigetelődnek, mint valaha. Míg például a volt Jugoszlávia állampolgárai szabadon utazhattak Nyugat-Európába, ma a szerb egyetemi hallgatók 70%-a még nem lépte át országa határát.</PARA><PARA>Bár az Európai Bizottság számos javaslatot terjesztett elő a közös EU-s vízumpolitika egységesítése érdekében, az összkép zavaros és a kívánttal ellentétes eredményt szül, mivel a vízumkönnyítésre irányuló intézkedések ellentétben vannak a biometrikus adatoknak a vízumba történő felvételéről nemrég született döntésekkel, valamint az egységes és megemelt vízumdíjak 70 euróban történő megállapításával.</PARA><PARA>Hajlandó-e a Bizottság fehér könyvben foglalkozni a vízumpolitika összes aspektusával, beleértve a nyugat-balkáni országok vízumkönnyítésére irányuló intézkedéseket?</PARA><PARA>Egyetért-e a Bizottság azzal, hogy ezt a politikát az utazási megszorítások fokozatos könnyítésével lépésről lépésre kell bevezetni, azzal a hosszú távú céllal, hogy a nyugat-balkáni országok állampolgárai vízummentesen utazhassanak?</PARA></CONTENT></QUEST>