<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0144">O-0144/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96824">Monica Luisa Macovei</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ0144">Tárgy: A Moldovai Köztársaságban végrehajtott reformok és előrelépések</OBJECT><CONTENT><PARA>A Moldovai Köztársaság alkotmányának módosításáról szóló 2010. szeptember 5-i népszavazás az alacsony részvételi arány miatt eredménytelen volt. Mihai Ghimpu elnök elindította a parlament feloszlatására irányuló eljárást és rövid időn belül előrehozott választásokra kerül sor. A politikai fejlemények mellett a demokratikus kormány az uniós intézmények elvárásaival összhangban álló reformokba kezdett, melyeknek azonban az országon belül politikai áruk van.</PARA><PARA>Ami az Unióval fenntartott kapcsolatokat illeti, az eddig megtett lépések eredményeképpen tárgyalások kezdődtek az EU és a Moldovai Köztársaság közötti társulási megállapodásról és a vízumrendszer liberalizációjáról. Ezenkívül az Unió 90 millió euró összegű makroszintű pénzügyi támogatást nyújtott Moldova számára.</PARA><PARA>A legutóbbi fejleményekből adódóan az uniós intézményeknek folyamatosan tájékozódniuk kell a moldovai események alakulásáról és szükség esetén készen kell állniuk a segítségnyújtásra.</PARA><PARA>1. Hogyan értékeli a Bizottság a moldovai népszavazás kimenetelét és mik a várakozásai a következő időszakot illetően?</PARA><PARA>2. A gyakorlatban hogyan kívánja a Bizottság a Moldovai Köztársaságot és a demokratikus erőket az elkövetkezendő időszakban segíteni? Hogyan szándékozik támogatni a Bizottság a moldovai strukturális reformok végrehajtását?</PARA><PARA>3. Mi a Bizottság ütemterve a Moldovai Köztársasággal az elkövetkezendő hónapokban folytatandó politikai konzultációkra és technikai cserékre vonatkozóan? Milyen módon lehetnek erre hatással az előrehozott választások?</PARA><PARA>4. Mi a társulási megállapodás és a vízumrendszer liberalizációja kérdésében folytatott tárgyalások jelenlegi állása?</PARA><PARA>5. Hogyan fogja a Bizottság ellenőrizni a Moldovai Köztársaságnak nyújtott makroszintű pénzügyi támogatás felhasználását?</PARA><PARA>6. Milyen gyakorlati hozzájárulásokat kell tennie a Bizottságnak a transznisztriai konfliktus megoldása érdekében? Mit kell tennie a Bizottságnak az „5 + 2”-es tárgyalásokban történő aktívabb szerepvállalás érdekében és milyen erőfeszítéseket tesz azért, hogy ebben a formában a lehető leghamarabb újrakezdődjenek a hivatalos tárgyalások?</PARA><PARA>7. Milyen módon tervezi a Bizottság tájékoztatni a Parlamentet ezekről a kérdésekről?</PARA></CONTENT></QUEST>