<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0200">H-0200/10</QREF></TI-INTRO><TI-SESSION>A 2010-as év májusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96981">Franz Obermayr</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0200">Tárgy: "Európa részvétele" a belenei bolgár atomerőmű építésében</OBJECT><CONTENT><PARA>Mivel a bolgár államnak nem áll rendelkezésére elegendő pénzügyi forrás az atomerőmű megépítéséhez, ezért Boriszov bolgár miniszterelnök Európából érkező pénzügyi támogatásában reménykedik. Az építkezés meghiúsulása esetén Bulgáriának az eddig beruházott 1.2 milliárd eurós összegen felül további 600 és 900 milliós büntetést kell fizetnie az építéssel megbízott orosz Atomsztrojekszport cégnek. Oroszország 2 milliárd euró nagyságú kölcsön nyújtását ajánlotta fel Bulgária számára az építkezés folytatásához. Bulgária azonban továbbra is az európai beruházók segítségét várja, mivel szeretné elkerülni az Oroszországtól való függést. Szófiai látogatása során Günther Oettinger energiaügyi biztos jelezte „Európa részvételét” Boriszov miniszterelnök felé, továbbá biztosította támogatásáról a lehetséges befektetők felkutatásában.</PARA><PARA>Hogyan nézne ki konkrétan „Európa részvétele” az építkezésben?</PARA><PARA>Milyen összeggel kívánja támogatni a Bizottság a belenei atomerőmű megépítését?</PARA><PARA>Számításba vette-e a Bizottság támogatásának felkínálásakor a jelentős, határokon átnyúló veszélyeket, amik egy új európai atomerőmű építéséből erednek?</PARA><PARA>Az esetleges nyújtandó támogatásoknak feltétele-e a környezeti fenntarthatóság vizsgálatára irányuló szabályszerű eljárás?</PARA></CONTENT></QUEST>