<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000085">H-000085/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 márciusi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="25718">Saïd El Khadraoui</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000085">Tárgy: 2010-es baleseti statisztika</OBJECT><CONTENT><PARA>2001-ben a közlekedésről szóló fehér könyv azt a célkitűzést fogalmazta meg, hogy 2010-re a felére kell csökkenteni a halálos balesetek számát. 2001-ben 54 000 ember lelte halálát Európa közútjain. 2009-re a halálesetek száma 35 500-ra csökkent, ami 35%-os csökkenést jelent 2001-hez képest. 2010. július 20-i közleményében a Bizottság megerősítette, hogy a 2011–2020 közötti időszakban szintén felére kívánja csökkenteni az európai közutakon bekövetkező balesetek halálos áldozatainak számát.</PARA><PARA>Időközben a Bizottság rendelkezésére állnak-e pontosabb adatok a 2010-ben bekövetkezett halálos kimenetelű balesetek számáról? Vannak-e adatok a balesetek okairól, a járművezetőkről és az érintett járművekről? Mi a nehéz tehergépjárművek aránya a 2010-ben bekövetkezett összes baleseten belül?</PARA><PARA>Tervezi-e a Bizottság olyan új projektek társfinanszírozását, amelyek mélyebben elemzik a balesetek okait? Ha igen, melyek ezek?</PARA></CONTENT></QUEST>