<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000223">O-000223/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96859">Ioan Enciu</PERSON>, <PERSON ID="38605">Iliana Malinova Iotova</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000223">Tárgy: Bulgáriának és Romániának a schengeni térséghez történő csatlakozása</OBJECT><CONTENT><PARA>A csatlakozási szerződés 4. cikke (2) bekezdésének értelmében Románia és Bulgária kötelezettséget vállalt, hogy a schengeni térség tagjává válik, amint a schengeni vívmányok által meghatározott szabályokat végrehajtotta.</PARA><PARA>Az EU-hoz történő csatlakozása óta Románia és Bulgária az Európai Unió Tanácsa alá tartozó Schengeni Értékelő Munkacsoport (SCH-EVAL) által vezetett értékelési eljáráson esett át, amelynek során a schengeni vívmányok hét területen történő végrehajtását vizsgálták meg: rendőrségi együttműködés, adatvédelem, vízum- és konzuli ügyek, szárazföldi, légi és tengeri határok, schengeni információs rendszer. </PARA><PARA>A SCH-EVAL munkacsoport pozitív következtetéseit követően a Tanács 2011. június 9-én határozatában megállapította, hogy Románia és Bulgária teljesítette a schengeni vívmányok által megkövetelt valamennyi feltételt. 2011. június 8-i állásfogalalásában a Parlament is nagy többséggel igazolta, hogy a két állam készen áll a schengeni térséghez történő csatlakozásra.</PARA><PARA>Mindezek ellenére két tagállam ellenállása következtében – amelyek azt követelik, hogy a két jelölt ország a schengeni vívmányokban nem is szereplő további kritériumokat teljesítsen – a Bel- és Igazságügyi Tanács 2011. június 22-én úgy határozott, hogy bizonytalan időre elhalasztja a Románia és Bulgária schengeni térséghez történő csatlakozásával kapcsolatos döntést.</PARA><PARA>1. Amikor Bulgária és Románia aláírta a csatlakozási szerződést, megkapta a követelmények listáját, amelyeket teljesített. Tisztességesnek és jogosnak gondolja-e a Tanács, hogy az elején nem megállapított és a korábbi csatlakozások kritériumaival nem megegyező további kritériumokat alkalmaz?</PARA><PARA>2. Be tudja-e a Tanács mutatni, hogy milyen további kritériumokat kell Romániának és Bulgáriának teljesítenie, és mi a jogalapja ezeknek a kritériumoknak?</PARA><PARA>3. Milyen jövőbeli lépéseket szándékozik a Tanács tenni? Mi a lengyel elnöksége stratégiája és ütemterve?</PARA></CONTENT></QUEST>