<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0432">H-0432/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 szeptemberi II. ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="23787">Czesław Adam Siekierski</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0432">Tárgy: Beschäftigungspolitik in der EU</OBJECT><CONTENT><PARA>A gazdasági válság következményeitől továbbra is szenvedő Európában a munkanélküliség alapvető társadalmi probléma. Különösen a fiatal emberek számára rosszak a foglalkoztatási kilátások. Az Eurostat vizsgálatai szerint a 25 évnél fiatalabb európaiak körében 20%-ra tehető az átlagos munkanélküliségi ráta. A legrosszabb a helyzet Spanyolországban, Észtországban és Lettországban, ahol ebben a korcsoportban 40%-os a munkanélküliséggel érintettek aránya.</PARA><PARA>A munkanélküliség komoly fenyegetést hordoz magában a társadalom számára. Ahogy a vizsgálatok mutatják, a munkanélküliség a bűnözés, valamint az aszociális és kóros magatartások növekedéséhez vezet.</PARA><PARA>A munkanélküliség által szintén súlyosan érintett másik csoport az idősebb embereké, akik aktív életük utolsó szakaszában vannak. A vizsgálatokból kitűnik, hogy az 50 évesnél idősebb munkanélküliek legtöbbje túl alacsonyan képzett ahhoz, hogy valós mértékben legyen képes a munkaerő-piacon versenyezni; a vállalatok a maguk részéről nem kívánnak az ilyen emberek továbbképzésébe beruházni. Az ezen korcsoportba tartozó munkanélküliekkel kapcsolatos további probléma a gyakran alacsony mértékű aktivitás a munkakeresés során, a beletörődés, vagy éppen a diszkrimináció.</PARA><PARA>Milyen intézkedéséket tesz jelenleg az EU azon munkanélküliek helyzetének javítására, akik szakmai pályafutásuk elején, illetve végén vannak? Melyek az eddig meghozott intézkedések eredményei?</PARA></CONTENT></QUEST>