<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2005-0084">O-0084/05</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28582">Nikolaos Sifunakis</PERSON> a(z) <COMMITTEE COMMID="822">Kulturális és Oktatási Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0084">Tárgy: Olimpiai tűzszünet</OBJECT><CONTENT><PARA>A 2004-es athéni olimpiai és paralimpiai játékok előtt a Nemzetközi Olimpiai Bizottság létrehozott egy Nemzetközi Olimpiai Tűzszüneti Alapítványt és egy Nemzetközi Olimpiai Tűzszüneti Központot az olimpiai tűzszünet eszméjének újjáélesztésére. A tűzszünet hagyománya, amely az ókori görög olimpiai játékokig vezethető vissza, és amelyet több mint tizenkét évszázadon át megtartottak, a játékok idejére minden ellenségeskedés felfüggesztésével járt, és a béke üzenetét hordozta. Az Alapítványt és Tűzszüneti Központot a konfliktusok megvitatására és a sport társadalomban betöltött szerepének hangsúlyozására hozták létre.</PARA><PARA>Az Európai Parlament P5_TA(2004)0270<FNREF/> számú 2004. április 1-i állásfoglalásában felszólította a Tanácsot, hogy támogassa a Nemzetközi Olimpiai Bizottságnak a béke eszméjének és az emberi megértésnek a sporton keresztül történő előmozdítására tett erőfeszítéseit. Az Európai Parlament arra is ösztönözte a Tanácsot, hogy ezt a kérdést kétévente, minden nyári és téli olimpia előtt újra vegye fontolóra, és erősítse meg az olimpiai tűzszüneti kezdeményezésének támogatását az olaszországi Torinóban, 2006 februárjában kezdődő játékok előtt.</PARA><PARA>Megerősíti a Tanács az olimpiai tűzszünet támogatását a torinói téli olimpiai és a paralimpiai játékok alatt?</PARA><PARA>Milyen konkrét lépéseket tesz az olimpiai tűzszünet betartása érdekében?</PARA><PARA>Felhívja-e a Tanács a tagállamokat, a tagjelölt és szomszédos, valamint az olimpiai játékokon résztvevő országokat arra, hogy tartsák tiszteletben és tartsák be az olimpiai tűzszünetet a 2006-os téli olimpia és paralimpia idején és azt követően?</PARA><FN FNID="FN1">  HL C 103 E, 2004.4.29., 816. o.</FN></CONTENT></QUEST>