<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0030">O-0030/08/változat1</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28265">Elly de Groen-Kouwenhoven</PERSON>, <PERSON ID="28234">Angelika Beer</PERSON> és <PERSON ID="4524">Caroline Lucas</PERSON> a(z) <GRPOL GRPOLID="1107">Verts/ALE</GRPOL> képviselőcsoportja nevében, <PERSON ID="4453">Luisa Morgantini</PERSON> a(z) <GRPOL GRPOLID="1106">GUE/NGL</GRPOL> képviselőcsoportja nevében, <PERSON ID="1946">Annemie Neyts-Uyttebroeck</PERSON> a(z) <GRPOL GRPOLID="1119">ALDE</GRPOL> képviselőcsoportja nevében, <PERSON ID="28306">Ana Maria Gomes</PERSON> a(z) <GRPOL GRPOLID="1103">PSE</GRPOL> képviselőcsoportja nevében, <PERSON ID="28616">Ģirts Valdis Kristovskis</PERSON> a(z) <GRPOL GRPOLID="1108">UEN</GRPOL> képviselőcsoportja nevében, <PERSON ID="1224">Karl von Wogau</PERSON> és <PERSON ID="4433">Stefano Zappalà</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0030">Tárgy: Az uránfegyverek betiltására irányuló világszintű egyezmény</OBJECT><CONTENT><PARA>A szegényített urán fegyverekben történő felhasználása ellentmond az írásos és szokásjogon alapuló nemzetközi humanitárius és környezeti jogban foglalt alapvető szabályoknak és elveknek. Ezért 2006 novemberében az Európai Parlament megerősítette a nukleáris fegyverek moratóriumára irányuló korábbi felhívását azáltal, hogy állásfoglalást fogadott el „a biológiai fegyverekről és az embertelen hagyományos fegyverekről”. Ezzel kapcsolatban világszerte növekvő támogatás tapasztalható. 2007 márciusában Belgium törvényt fogadott el az uránfegyverek gyártásának, használatának, tárolásának, értékesítésének, beszerzésének és szállításának betiltására. 2007 májusában az Európai Parlament kiállítást rendezett az uránfegyverek iraki áldozatait bemutató képekből és bizonyítékokból (Irak 70%-a szegényítetturán-porral van szennyezve). 2007. októberben az olasz védelmi miniszter felfedte, hogy 1996 és 2006 között 37 olasz katona feltehetőleg uránfegyverekkel való érintkezés miatt hunyt el iraki és balkáni küldetéseik során. Több más országban hasonló esetek történtek, amelyek veteránok százait érintették. Az Egyesült Királyságban és az Egyesült Államokban a szegényített urán egészségre gyakorolt hatásaival kapcsolatos növekvő aggályok a hazatérő katonákat érintő tesztrendszerek bevezetéséhez vezettek. 2007. decemberben az ENSZ Közgyűlése elsöprő többséggel határozatot fogadott el, amely kiemeli az urán katonai felhasználásával kapcsolatos aggályokat. „A szegényített uránt tartalmazó fegyverek és lőszerek használatának hatásai” című határozat sürgeti az ENSZ-tagállamokat, hogy újra vizsgálják meg az uránfegyverek használatából eredő egészségügyi veszélyeket. Az urán kémiai mérgező hatásával és esetlegesen rákkeltő jellegével kapcsolatos egyre több bizonyíték az uniós jogszabályokkal összhangban az elővigyázatosság elvének alkalmazására ösztönöz. <BRK/></PARA><PARA>Milyen intézkedéseket kíván   tenni a Bizottság a Parlament említett állásfoglalását követően? <BRK/></PARA><PARA>Az elővigyázatosság   elve értelmében ráeső kötelezettségekkel összhangban milyen intézkedéseket   tesz a Bizottság annak elkerülésére, hogy humanitárius feladatot teljesítő   alkalmazottai szegényített uránnal kerüljenek érintkezésbe a szennyezett   térségekben? <BRK/></PARA><PARA>Tervezi-e a Bizottság,   hogy párbeszédet kezd az Euromillel, amely támogatja a betiltást? <BRK/></PARA><PARA>Milyen források állnak   a Bizottság rendelkezésére ahhoz, hogy jegyzéket és környezeti értékelést   készítsen a szennyezett területekről, és segítséget nyújtson azok megtisztításához? <BRK/></PARA><PARA>A Bizottság milyen forrásokat   kész a civilek, segélymunkások és katonai személyzet tájékoztatására   fordítani? <BRK/></PARA><PARA>Milyen források állnak   a Bizottság rendelkezésére az urán áldozatait érintő orvosi vizsgálatok   és egészségügyi felmérések elkészítése és az áldozatok kárpótlása céljából?</PARA></CONTENT></QUEST>