<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000119">O-000119/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="4398">Gianni Vattimo</PERSON>, <PERSON ID="28266">Sophia in 't Veld</PERSON>, <PERSON ID="96710">Jens Rohde</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000119">Tárgy: Európai elfogatóparancs</OBJECT><CONTENT><PARA>Az európai elfogatóparancs a határokon átnyúló bűnözés és a terrorizmus elleni küzdelem hatékony eszközének bizonyult. Megítélését azonban beárnyékolja, hogy egyes beszámolók szerint a bűnvádi eljárás és az ítéletek végrehajtása helyett kihallgatások céljából alkalmazzák, valamint hogy kisebb bűncselekmények esetén annak kellő megfontolása nélkül veszik igénybe, hogy a kiadatás arányos intézkedés-e a vele járó humán és pénzügyi költségek (kiadatási eljárásonként körülbelül 25 000 euró) fényében.</PARA><PARA>Ezenkívül egy tagállam az uniós jogszabályok szerint kellően indokolt esetben határozhat úgy, hogy nem hajtja végre az európai elfogatóparancsot, ezt pedig az európai elfogatóparancsot kibocsátó tagállam nem mindig tartja tiszteletben, azaz nem mindig vizsgálja felül vagy vonja vissza az európai elfogatóparancsot, illetve az ennek megfelelő riasztást a Schengeni Információs Rendszerből.</PARA><PARA>Ezenfelül nincs eszköz az európai elfogatóparancs keretében körözött személy megfelelő jogi képviseletére sem a kibocsátó, sem a végrehajtó tagállamban. Végezetül, sajnos az Unió számos tagállamában olyannyira rosszak a börtönkörülmények, hogy ez súlyosan aláássa a fogvatartottakkal való megfelelő bánásmódba vetett bizalmat, amelyen az európai elfogatóparancs és a hamarosan bevezetendő, az elítélt személyek átszállításáról szóló kerethatározat is alapul.</PARA><PARA>– Hogyan fogja a Tanács garantálni, hogy az európai elfogatóparancs aránytalan használatának azonnal véget vessenek mind a törvényi szabályozás szerint, mind pedig a gyakorlatban?</PARA><PARA>– Hogyan fogja a Tanács biztosítani, hogy az európai elfogatóparancs keretében körözött személyeknek tényleges joga legyen jogorvoslattal élni az európai elfogatóparancs ellen mind a kibocsátó, mind pedig a végrehajtó tagállamban, valamint hogy az európai elfogatóparancs végrehajtásának megtagadására vonatkozó döntés a schengeni figyelmeztető jelzés törléséhez vezessen?</PARA><PARA>– Hogyan fogja a Tanács biztosítani, hogy a büntetőbíráskodás színvonala és a börtönkörülmények javuljanak az Európai Unióban, mielőtt még a bíróságok a személyek alapvető jogainak lehetséges megsértése miatt közbelépnének és leállítanák a további átszállításokat?</PARA></CONTENT></QUEST>