<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0077">O-0077/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="97086">Sonia Alfano</PERSON>, <PERSON ID="28176">Jeanine Hennis-Plasschaert</PERSON>, <PERSON ID="28266">Sophia in 't Veld</PERSON> és Baroness <PERSON ID="4529">Sarah Ludford</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0077">Tárgy: A büntetőeljárások felfüggesztéséről szóló törvény Olaszországban</OBJECT><CONTENT><PARA>A Berlusconi-kormány által javasolt, a „magas rangú állami tisztviselők elleni büntetőeljárások felfüggesztéséről&quot; szóló 124/08. olasz törvényt (Lodo Alfano) az olasz parlament 2008. július 22-án elfogadta, az államfő pedig aláírta. A törvény értelmében a köztársasági elnök, a szenátus és a képviselőház elnöke, valamint a miniszterelnök elleni büntetőeljárásokat hivatali idejük alatt felfüggesztik. A felfüggesztés a hivatalon kívül, vagy hivataluk elfoglalása előtt elkövetett bűncselekményekre is vonatkozik, még tettenérés esetén is. Olaszország az egyetlen olyan állam az EU-ban, amely eseti mentességet biztosít a miniszterelnök számára a büntetőjogi eljárások alól. Egyszer már hatályon kívül helyezett egy hasonló rendelkezést az Alkotmánybíróság, amely a David Mills-ügyben és a Mediaset televíziós jogok ügyében (amelyekben Berlusconi vádlottként szerepel) eljáró milánói ügyész kérésére várhatóan 2009. október 6-án nyilvánít véleményt a törvényről. Ezzel összefüggésben Berlusconi együtt vacsorázott az Alkotmánybíróság két bírájával, az igazságügyi miniszterrel, az Európai Tanács elnökségének titkárával és a Szenátus alkotmányügyi bizottságának elnökével.</PARA><PARA>Tisztában van-e a Tanács ezekkel a tényekkel? A Tanács szerint az említett olasz törvény összhangban van-e az Alapjogi Chartában, valamint az EU-Szerződés 6. és 7. cikkében biztosított emberi jogokkal, alapvető szabadságjogokkal, demokráciával és jogállamisággal, többek között a törvény előtti egyenlőséghez való alapvető állampolgári joggal? A Tanács szerint összhangban áll-e az európai és demokratikus elvekkel, hogy nyilvánosan és vehemensen támadást intézzenek a bíróság ellen, valamint hogy a véleménynyilvánítás előtt néhány hónappal megpróbálják befolyásolni az Alkotmánybíróságot egy ilyen, a miniszterelnököt közvetlenül érintő fontos kérdésben? Milyen konkrét lépéseket tesz a Tanács ezzel kapcsolatban annak biztosítására, hogy az EU szerződéseiben és az olasz alkotmányban biztosított alapvető jogokat, a demokráciát és a jogállamiságot tiszteletben tartsák?</PARA></CONTENT></QUEST>