<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0141">O-0141/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON> és <PERSON ID="4294">Heide Rühle</PERSON> a(z) <COMMITTEE COMMID="2867">Belső Piaci és Fogyasztóvédelmi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0141">Tárgy: Az online szerencsejátékok és az EB legutóbbi döntései</OBJECT><CONTENT><PARA>Az Európai Bíróság C-42/07 számú határozatával megerősítette, hogy valamennyi tagállam önállóan határozhatja meg a fogadással és szerencsejátékokkal kapcsolatos politikája célkitűzéseit, illetve meghatározhatja az elérni kívánt védelmi szintet. Vagyis bármely tagállam megtilthatja a szolgáltatóknak, hogy saját területén szerencsejátékokat kínáljanak az interneten keresztül, még akkor is, ha olyan tagállamban rendelkeznek székhellyel, amelyben jogszerűen kínálhatják ezeket a szolgáltatásokat. Ugyanakkor az érintett tagállam által kitűzött cél eléréséhez szükséges (a szolgáltatásnyújtás szabadságát érintő) korlátozásoknak arányosaknak kell lenniük és megkülönböztetéstől mentesen kell őket alkalmazni.</PARA><PARA>C-153/08 számú határozatában az EB hangsúlyozta az utóbbi pont fontosságát. E tekintetben a nemzeti jogszabályok csak akkor alkalmasak a célkitűzés elérésének garantálására, ha következetesen és szisztematikusan alkalmazzák őket. Időközben több tagállam belefogott e területet érintő szabályozási rendszerének átdolgozásába.</PARA><PARA>A Parlament – hivatkozva az online szerencsejátékok tisztességességéről szóló 2009. március 10-i állásfoglalására (<ANCHOR ID="1" FAMILY="TA" TYPE="P6-TA" YEAR="2009" NUMBER="0097">P6_TA(2009)0097</ANCHOR>) – feltezsi a kérdést a Bizottságnak:</PARA><PARA>1. Milyen fellépést tervez a Bizottság az említett EB-határozatok fényében az online szerencsejátékokra vonatkozóan, továbbá hol tart az a jogsértési eljárás, amelyet a Bizottság több tagállam ellen indított annak vizsgálata érdekében, hogy vajon az online szerencsejátékok határokon átnyúló szolgáltatásának korlátozására vonatkozó nemzeti intézkedések összeférnek-e a közösségi joggal?</PARA><PARA>2. Mi a Bizottság véleménye a tagállamokban tapasztalható jogalkotási fejleményekről az említett EB-határozatokkal összefüggésben?</PARA><PARA>3. Tervezi-e a Bizottság, hogy közös szabályozási keretet alkot a növekvő számú, határokon átnyúló online szerencsejátékok esetében annak érdekében, hogy biztosítsa a tisztességes online szerencsejátékok fennmaradását, tekintettel a sérülékeny fogyasztók védelmére, a szenvedélybetegség kialakulásának megakadályozására és a szervezett bűnözés megfékezésére?</PARA></CONTENT></QUEST>