<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0021">O-0021/07</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1911">Martin Schulz</PERSON>, <PERSON ID="28137">Kader Arif</PERSON>, <PERSON ID="4318">Harlem Désir</PERSON>, <PERSON ID="1413">Glyn Ford</PERSON>, <PERSON ID="1407">Stephen Hughes</PERSON>, <PERSON ID="1866">Willi Piecyk</PERSON>, <PERSON ID="28292">Inés Ayala Sender</PERSON> és <PERSON ID="34728">Matthias Groote</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0021">Tárgy: Az európai szabályozás erősítése a munkavállalók tájékoztatása és a velük folytatott konzultáció terén</OBJECT><CONTENT><PARA>Az Európai Üzemi Tanácsról szóló, 1994-ben elfogadott irányelv több millió európai munkavállaló számára biztosított jogot arra, hogy az Európai Üzemi Tanácsban részt vevő képviselőiken keresztül uniós szinten tájékozódjanak és konzultációt folytassanak a vállalati döntésekkel kapcsolatban. Az eredeti irányelvet az után fogadták el, hogy a szociális partnereknek nem sikerült megállapodniuk. 13 évvel később még mindig igen nagy utat kell megtennünk ahhoz, hogy a szabályozás célkitűzései maradéktalanul megvalósuljanak.</PARA><PARA>Az elmúlt években a vállalatok számos esetben hajtottak végre átszervezéseket anélkül, hogy konzultáltak volna, és ezzel semmibe vették e fontos irányelv szellemiségét. Jelenleg ha szabnak is ki büntetéseket azokra a vállalatokra, amelyek figyelmen kívül hagyják az irányelvet, ezt igen kevés esetben teszik.</PARA><PARA>Ezen hiányosságok fényében hogyan fogja a Bizottság megerősíteni a munkavállalók tájékoztatását és a velük folytatott konzultációt európai szinten?</PARA><PARA>Mikor kívánja a Bizottság kidolgozni a „tájékoztatás” és „konzultáció” egyértelműbb meghatározását, a munkavállalói képviselők képzésének és szakértői véleményhez történő hozzáférésüknek a javítását, a jogszabályokat megszegő vállalatokra kiszabható büntetések bevezetését vagy az Európai Üzemi Tanács tagjai számára a vállalati helyszínekhez történő hozzáférés lehetővé tételét?</PARA><PARA>Mit kíván a Bizottság tenni annak biztosítása érdekében, hogy az EU-ban a vállalatok tartsák tiszteletben társadalmi és pénzügyi felelősségüket, valamint hogy vállalati szinten az érintettekkel (munkavállalók, helyi és regionális hatóságok stb.) és a nekik otthont adó közösségekkel szemben cselekedjenek felelősségteljesen és igazságosan ahelyett, hogy kizárólag a maximális haszonra törekednének?</PARA></CONTENT></QUEST>